Saopštenje za javnost - Zelena stranka\nPočetna SaopštenjaSaopštenje za javnost\nIzvršni odbor Zelene stranke je, dana 05.07.2016. doneo odluku o raspuštanju svojih odbora u Rumi, Lazarevcu, Gornjem Milanovcu i Kragujevcu.\nNovi odbori formiraće se nakon odluke Predsednika Stranke o imenovanju poverenika za osnivanje odbora.\nPovodom najnovijih dešavanja u pomenutim odborima, istupanjem u javnost i drugim štetnim radnjama koje su pomenuti odbori vršili poslednjih meseci, Izvršni odbor Zelene stranke je, u skladu sa svojim obavezama prema Statutu stranke, doneo odluku u raspuštanju pomenutih odbora.\nPored toga, disciplinska komisija Zelene stranke donela je dana 05.07.2016. odluku o isključenju iz stranke potpredsednika stranke Dragana Tomaševića, zbog iznošenja neistina u javnosti, kao i narušavanja ugleda stranke.\nNa poslednjim Parlamentarnim, pokrajinskim i lokalnim izborima, Zelena stranka je ostvarila uspeh postavši Parlamentarna stranka na svim nivoima. Upravo iz tog razloga, Zelena stranka ima obavezu više i još veću odgovornost prema svojim glasačima, svim svojim članovima i simpatizerima kako bi i dalje nastavila da se razvija i ispunjava predizborna obećanja.\nKako nismo dozvolili da nas u ranijem periodu neki spoljni uticaji poremete i unesu neki nemir ili razdor unutar stranke, sada, posle uspešno sprovedenih i završenih izbora, naročito to nećemo dozvoliti, nego ćemo da radimo na jačanju stranke i realizaciji predizbornih obećanja, kako bismo opravdali ukazano poverenje svih naših glasača, članova i simpatizera.\nNaša obaveza i odgovornost je da uvek i svugde na adekvatan način zastupamo i sprovodimo naša obećanja, sprovodimo naš program i na najbolji način reprezentujemo zelene ideje!\nNovih 100 stabala, koja se u Košutnjaku sade na inicijativu[...]\nDanas je održano završno suđenje Dragoljubu Mrđiću za dve biljke[...]


Nedelja, 18/08 - Fudbal, Španija, La Liga\n18/08Atletiko Madrid vs Hetafe1X2tip: 1\nU okviru poslednjeg meča prvog kola španske La Lige će snage ukrstiti Atletiko Madrid i Hetafe. Meč između ove dve ekipe ja na programu u 22 časa.\nMadriđani su posle dosta godina konačno malo osvežili tim, a najbolja potvrda za to je odlazak Grizmana, ali i dolazak jednog od najtalentovanijih fudbalera na svetu Feliksa, koji je u pripremnim mečevima nagovestio o kakvom se potencijalu radi. Kada smo kod pripremnih mečeva posebno upečatljiva je pobeda Atletika nad Realom od 7:3, čime su “jorgandžije” nagovestile da će ove sezone biti ozbiljan kandidat za titulu. Uostalom, to je i najavio Simeone na konferenciji uoči početka sezone.\nU goste Atletiko Madridu dolazi Hetafe koji je sasvim sigurno bio najprijatnije iznenađenje prošle sezone pošto su bukvalno do poslednjeg kola bili u igri za plasman u Ligu šampiona, što zaista niko pre početka šampionata nije ni očekivao od njih. Ipak, nedotajalo im je malo iskustva za tako nešto, ali sigurno da je i peto mesto veliki uspeh koje će ovoj ekipi doneti istorijski plasman u Ligu Evrope, što svakako nije mala stvar. Ono što je najbitnije kada je ova ekipa u pitanju je podatak da su sačuvali kostur ekipe, pa nema sumnje da bi i ove sezone mogli da pretenduju na mesto koje vodi u neko od evropskih takmičenja.\nAtletiko Madrid je uložio ozbiljna finansijka sredstva kako bi se ravnopravno sa Realom i Barsom uključio u borbu za titulu šampiona Španije. Što se tiče Hetafea, nikako ne treba potceniti ovu ekipu ali je opšti utisak da je domaćin veliki favorit u ovom meču pa vam zbog toga predlažemo da odigrate 1 koji kladionica Bet365 plaća sa kvotom 1.44.


Vučić bacio "rukavicu" Đilasu,Obradoviću i Jeremiću: Nek oni umesto što šalju druge donesu vešala i motke, sam ću da izađem - Jutarnji GLASnik\nPredsednik Srbije Aleksandar Vučić izjavio je komentarišući pisanje pojedinih medija o tome da će na proteste dela opozicije doneti stotinu vešala, da razume da to kod ljudi izaziva strah, ali da oni ništa od toga niti će moći da ostvare niti će narod biti na njihovoj strani.\n„Ne zanima me šta će doneti, ne mogu time da se bavim, imam važnija posla“, kazao je Vučić novinarima tokom obliska dela Koridora 10 u Grdeličkoj klisuri gde je počeo kampanju „Budućnost Srbija“.\nOpoziciji – Ðilasu, Jeremiću, Obradoviću – poručuje da na proteste ne šalju ljude, nego neka svako od njih uzme po motku i neka dođu.\n„Ja predlažem svakom od njih – nemojte da šaljete narod u propast, nemojte da šaljete ljude da čine krivična dela, vi junaci uzmite po motku pa dođite. Sam ću da izađem pa da vidim šta ćete da mi uradite. Pa, videćete – ništa, samo će pobeći glavom bez obzira, eto toliko su hrabri. Hrabri su kad to neko radi umesto njih, a oni da budu lideri koji će moći da kradu u budućnosti kao što su krali u prošlosti“, kaže on.\nDodao je da je reč o ljudima koji su danima lagali da ih je 40, 50, 60.000.\nNije kampanja, već razgovor sa narodom\nKampanja „Budućnost Srbije“ nije ni predizborna, ni funkcionerska kampanja, izjavio je Vučić, navodeći da kao predsednik Srbije ide da razgovara s narodom i da rešava probleme ljudi.\nO programu SzS, pretnjama, izborima, budućnosti…\nPredsednik Srbije kaže da je program koji je predstavio deo opozicije neozbiljan i da u njemu nema ništa o Kosovu, Evropskoj uniji, niti neke ekonomske mere osim „razvlastićemo, lustriraćemo, hapsićemo“.\n„Što se tiče onoga što bi trebalo da predstavlja program, ja sam razumeo da me to niste ni pitali. To je toliko neozbiljno sastavljeno, da je svaki program koje god hoćete stranke iz 1991. godine, kada su se najgluplji programi sastavljani koji veze sa realnošću nisu imali, je 10 puta pametniji od onoga što su napisali. Nemate ništa o Kosovu, EU, nemate da je bio ko bilo kakvu ekonomsku meru napisao, osim razvlastićemo, lutriraćemo, pohapsićemo, uništićemo. Vi ćete nekog da hapsite? Vi što ste pokrali 500 miliona evra, ali dobro…“, rekao je Vučić odgovarajući na pitanja novinara u Grdelici.\n„Kao što ste primetili, ja sam prilično relaksiran…neki kažu da treba da skončam kao Aleksandar Obrenović, pozivali su na motke, donosili vešala. Nikakav problem nemam. Čudi me da misle da se neko stvarno toga uplašio, da se neko trese zbog gluposti koje izgovaraju svakog dana…“, rekao je Vučić.\nTagged ĐILAS, JEREMIĆ, OBRADOVIČ, VUČIĆ


VLADA ZDK PODRŽAVA PROJEKT PLAVA VODA, ALI JE NEOPHODNO OTKLONITI SVE PREPREKE\nNalazite se:Vijesti|VLADA ZDK PODRŽAVA PROJEKT PLAVA VODA, ALI JE NEOPHODNO OTKLONITI SVE PREPREKE\nPovodom navoda o razlozima zastoja u realizaciji projekta Regionalni vodovod Plava voda, koje su na press konferenciji, održanoj 26.03.2019. godine u sjedištu Gradske uprave Zenica, iznijeli predstavnici JP Regionalni vodovod "Plava voda" Travnik, JP "Vodovod i kanalizacija" Zenica i Grada Zenica, Vlada Zeničko-dobojskog kantona radi tačnog informisanja javnosti izdaje saopćenje za javnost.\nVlada Zeničko-dobojskog kantona podržava projekt Regionalnog vodovoda "Plava voda", a to potvrđuju i donesene odluke od strane Vlade i Skupštine ZDK. Međutim, u daljoj realizaciji i implementaciji projekta treba uzeti u obzir nove okolnosti koje su se desile nakon donošenja navedenih odluka, a to su:\n1.Općina Vitez odustala je od učešću u projektu "Plava voda", što znači da troškove koji pripadaju općini Vitez treba prenijeti na ostale općine učesnice u projektu. Po automatizmu, to znači i veće zaduženje Grada Zenice, a time i participiranje Zeničko-dobojskog kantona. Kako odluke koje su već donesene na nivou ZDK moraju biti precizne, kompletan iznos zaduženja mora ponovo proći proceduru na Vladi i Skupštini ZDK.\n2.Grad Zenica je u poodmakloj fazi projekta zatražio izmjenu projektne dokumentacije u dijelu koji se odnosi na korištenje cijevnog materijala glavnog transportnog cjevovoda. To u mnogome poskupljuje projekt, što potvrđuje dobijeno mišljenje Instituta za hidrotehniku iz Sarajeva, tako da se izmjena cijevnog materijala ne može posmatrati samo kao tehničko pitanje.\n3.Fond za zaštitu okoliša FBiH, koji je jedan od potpisnika ugovora o garanciji, nije spreman za svoj dio finansijskog učešća u projektu izdati validne garancije, a što dovodi Zeničko-dobojski kanton u pravnu i finansijsku nesigurnost.\nProjekt "Plava voda" ima punu podršku Vlade Zeničko-dobojskog kantona, ali je neophodno otkloniti navedene prepreke kako bi se nastavila realizacija ovog projekta.\nViše iz kategorije: « PREKO MILION KM ZA POMOĆ U LIJEČENJU BRANILAČKE POPULACIJE U 2018. GODINI\tDONESENA ODLUKA O POTVRĐIVANJU VLADE ZENIČKO-DOBOJSKOG KANTONA »


Ženska odbojkaška reprezentacija Srbije ostvarila je maksimalnu pobedu na startu 15. Kupa "Boris Jeljcin" u Jekaterinburgu. Srbija je u prvom kolu savladala Bugarsku sa 3:0, po setovima 25:12, 25:15 i 25:14.\nIzabranice selektora Zorana Terzića su za samo 62 minuta pobedile Bugarke. Ubedljiv trijumf nije dolazio u pitanje ni u jednom delu meča.\nNajefikasnija u srpskoj reprezentaciji bila je Ana Bjelica sa 15 poena. Brankica Mihajlović je dodala 14, a Tijana Malešević i Stefana Veljković po 11.\nSrbija će biti slobodna u drugom kolu (utorak), a u trećem, u sredu od 16 časova, igraće protiv Kazahstana.


You are at:Home»Vijesti»Ukrajinska pravoslavna crkva o Dodikovom incidentu : Ova ikona je upravo sa teritorija pod okupacijom\nIz Ukrajinske pravoslavne crkve, koja je neovisna o Ruskoj pravoslavnoj crkvi, su kazali da je incident u Sarajevu politička gesta prema Rusiji.\nNaime, navodi se kako se sumnja da je ikona iznijeta iz Luganska, grada na istoku Ukrajine koji se nalazi na teritoriji koja je od 2014. godine pod kontrolom proruskih snaga.\nPodsjećamo, ambasada Ukrajine u Bosni i Hercegovini je 16. decembra uputila je notu Ministarstvu vanjskih poslova BiH, sa pitanjem kako je ikona dospjela u BiH.\nTakođer, oglasili su se iz ukrajinskog Ministarstva vanjskih poslova. Kazali su da su diplomate za poklon saznale iz medija, zahvaljujući fotografijama pečata koji navodno potvrđuje njeno ukrajinsko poreklo.


GAJP održao fokus grupu o zelenoj ekonomiji u Srbiji - GAJP\nsuperstartadmin jun 26, 2017 Comments are off for this post\nGAJP održao fokus grupu o zelenoj ekonomiji u Srbiji\nCentar za održivi razvoj Grupe za analizu i kreiranje javnih politika (GAJP) održao je fokus grupu u okviru projekta “Revision of the Economy in the Balkans: Change Policy not Climate”. Učesnici fokus grupe bili su predstavnici kompanija koje se bave zelenom ekonomijom, stručnjaci iz ove oblasti, aktivisti iz civilnog sektora kao i predstavnici zelenih partija iz Srbije.\nU Srbiji postoji veliki kapacitet za razvoj zelene ekonomije, posebno u oblastima poljoprivrede, obnovljivih izvora energije i energetske efikasnosti, održivog transporta i turizma. Nažalost taj potencijal nije prepoznat u dovoljnoj meri, i još uvek se više ulaže u tzv. prljave tehnologije, koje negativno utiču ne samo na životnu sredinu i zdravlje građana, već i na ekonomsku aktivnost.\nNaglašena je potreba za razvojem zelene ekonomije, kao lokalne ekonomije gde se prednost daje malim i srednjim preduzećima, i razvoju inovativnog preduzetništva i nauke. Prava radnika, rodna ravnopravnost i podrška zapošljavanju ranjivih društvenih grupa istaknuta je kao neodvojivi deo zelene ekonomije.\nInformacije prikupljene u fokus grupi biće iskorišćene u istraživanju koje će biti objavljeno krajem godine.\nCilj projekta je skretanje pažnje donosioca odluka i šire javnosti na potencijale za razvoj zelene ekonomije u regionu, podsticanje promene u obrascima proizvodnje i potrošnje dobara i usluga, kao i promovisanje participativnog načina odlučivanja.\nProjekat sprovode Udruženje građana “U mreži“ (Networked) u saradnji sa Grupa za analizu i kreiranje javnih politika iz Srbije, BlueLink.net iz Bugarske i Sunrise iz Makedonije, uz podršku GEF – Green European Foundation iz Brisela.


Novi Sad, 24. oktobar 2020.\nMinistar odbrane u Vladi Republike Srbije Aleksandar Vulin poručio je danas tokom obilaska Vojne bolnice Novi Sad da je vojno zdravstvo dalo i daje ogroman doprinos u borbi protiv koronavirusa, ali ne bi bilo tako spremno i uspešno da na njegovom razvoju i jačanju nismo radili svih ovih godina.\nVulin je podsetio da je protekle tri godine u vojno zdravstvo, u stalni radni odnos primljeno 561 lice, medicinskog i nemedicinskog osoblja.\nU narednom periodu zaposlićemo još 195 pripadnika vojnog zdravstva u stalni radni odnos, najavio je Vulin.\nVojno zdravstvo će dati svoj maksimalni doprinos, bogatiji smo za iskustvo, u odnosu na prethodna dva talasa, opremljeni svom potrebnom tehnikom, imamo dovoljno lekova i dovoljno zaštitne opreme. Uspeli smo bar malo da odmorimo lekare i medicinsko osoblje i sada smo spremni na ono što dolazi, rekao je on.\nMinistar odbrane je još jednom uputio apel građanima da vode računa o onome što im savetuju lekari jer ovaj virus možemo da pobedimo samo zajedno.\nVojno zdravstvo je spremno, i država i svi njeni građani mogu da budu mirni i pouzdani, jer vojni lekari su tu, poručio je ministar odbrane.\nUpravnik Vojne bolnice Novi Sad pukovnik Dragan Koruga istakao je da je ta ustanova spremna za naredni talas koronavirusa.\nImamo pripremljene opremu, lekove za narednih mesec i po dana, a podsetio bih vas da je 202 pacijenta kod nas lečeno od koronavirusa i nadam se da ćemo i predstojeći talas uspešno okončati, rekao je upravnik Vojne bolnice Novi Sad i potvrdio da nema nikakvih problema kad je reč o nabavci medicinske i sanitetske opreme.


Nekoliko puta gašena, neuspešno podizana, Crvena zvezda je pet godina od ponovnog „osnivanja” postala šampion Srbije u vaterpolu. Najzaslužniji čovek za to svakako je predsednik kluba Viktor Jelenić,…\nOštra kazna Zvezdi Disciplinska komisija Vaterpolo saveza Srbije kaznila je Crvenu zvezdu sa tri utakmice neigranja na Tašmajdanu zbog loše organizacije odlučujućeg meča finalne serije plej-ofa u sredu protiv kragujevačkog…\nVapenski: Još nismo svesni uspeha\nVaterpolista Crvene zvezde Boris Vapenski rekao je posle pobede nad Radničkim i osvajanja titule prvaka Srbije da niko u ekipi nije svestan istorijskog uspeha. „Napravili smo veliku stvar, verovatno…”\nVATERPOLO: Zvezdi titula posle 20 godina!\nVaterpolisti Crvene zvezde osvojili titulu prvaka Srbije posle tačno 20 godina. Crveno-beli u Beogradu pobedili Radnički 9:7, i tako slavili sa 3:2 u seriji. Vaterpolisti Crvene zvezde osvojili su titulu…\nRadnički: Hladna glava odlučuje\nU Radničkom veliki optimisti pred peti odlučujući duel vaterpolo finala plej-ofa protiv Crvene zvezde u Beogradu. U sredu će nešto posle 21 sat biti poznato ime novog šampiona. Jedinog dosadašnjeg…\nVK ZVEZDA: Cela sezona u jednom meču\nCrveno-beli vaterpolisti spremni za majstoricu sa Radničkim (sreda, 20.00). Rašović: Neće biti izvesno, kao u prošlom meču. Završnica borbe za titulu šampiona Srbije nije mogla biti duža i neizvesnija.…\nUdovičić: Biće vaterpolo praznik\nVaterpolisti Radničkog izborili su „majstoricu” za šampiona Srbije pobedom nad Crvenom zvezdom, a taj meč trener Kragujevčana Dejan Udovičić nazvao je praznikom. Radnički je bio ubedljiv u četv…\nSavić: Blaga prednost Radničkom...\n„Biće izuzetno teško, vraća im se suspendovani Vanja Udovičić, ali čuo sam da da neće moći da računaju na Slavka Gaka, koji je slomio šaku”, kaže trener vaterpolista Crvene zvezde Dejan…\nUdovičić: Želim titulu pre odlaska u Ameriku\nTrener Radničkog iz Kragujevca rekao je da bi voleo da se osvajanjem titule prvaka Srbije oprosti od kluba, pre nego što zvanično preuzme selekciju SAD. Vaterpolisti Radničkog u subotu će pokušati…\nSavić: Zadovoljan pobedom ali loše sa igračem više\nTrener vaterpolista Crvene zvezde Dejan Savić rekao je da je zadovoljan pobedom nad Radničkim sa 8:7, kojom je njegova ekipa povela sa 2:1 u finalnoj seriji srpskog prvenstva, ali da nije srećan zbog…\nCrveno-beli na korak od titule!\nVaterpolisti Crvene zvezde pobedili su Radnički iz Kragujevca sa 8:7 (2:3, 2:0, 1:1, 3:3) na Tašmajdanu u trećoj utakmici finala i poveli sa 2:1 u seriji koja se igra na tri pobede. Junak meča je 20-godišnji…\nJelenić: Istina mora da se zna\nPredsednik Crvene zvezde Viktor Jelenić insistira da javnost bude informisana na pravi način o tome šta se dešava. Jeleniću smeta ponašanje, izjave i optužbe rivala tokom finalne serije sa Radnički…\nUdovičić selektor SAD\nTrener vaterpolista Radničkog preuzeo vođenje nacionalnog tima Sjedinjenih Američkih Država. Bivši selektor Srbije Dejan Udovičić ubuduće će sedeti na klupi reprezentacije SAD. Američki vaterpolo…\nVK Radnički: Ujedinilo nas odsustvo saigrača\nGolman Kragujevčana Zdravko Radić posle pobede nad Crvenom zvezdom ocenio da je izostanak Vanje Udovičića i Damira Burića primorao ekipu da odigra „jednu od najboljih partija sezone”. …\nPijetlović: Stigao nas je umor Vaterpolisti Crvene zvezde su u poslednjih nedelju dana odigrali tri utakmice - posle prvog meča finalne serije plej-ofa sa Radničkim, dočekan je Seged u četvrtfinalu Lige šampiona, i usledilo je…\nVaterpolisti Radničkog golom Slavka Gaka tri sekunde pre kraja pobedili su Crvenu zvezdu i posle nove burne utakmice izjednačili na 1:1 u finalnoj seriji plej-ofa. Naredni meč u sredu u Beogradu! Nova…\nPrlainović: U blagoj prednosti smo\nVaterpolista Crvene zvezde Andrija Prlainović istakao je pred drugi meč finalne serije sa Radničkim da bi napetost trebalo ostaviti van bazena. Prvi meč, koji su crveno-beli dobili posle produžetaka,…\nJovović: Uvek igramo na pobedu\nPomoćni trener vaterpolista Radničkog Dejan Jovović rekao je da će njegov tim, iako oslabljen neigranjem dva bitna igrača, ići na pobedu protiv Crvene zvezde. Kragujevčani su izgubili u prvom meču…\nTreneri Crvene zvezde i Radničkog očekuju još tenzije i neizvesnosti u finalu plej-ofa, Udovičić smatra da će se igrati „majstorica”. Dejan Savić smatra da su na startu finalne plej-of serije…\nZvezda korak bliža tituli!\nBoris Vapenski 10 sekundi pre kraja drugog produžetka dao gol za pobedu crveno-belih u prvom meču finala plej-ofa prvenstva Srbije - 10:9. „Gorelo” je i u bazenu i na tribinama Tašmajdana, kao najava…\nSavić: Duel dva titana\nTrener vaterpolista Crvene zvezde Dejan Savić rekao je da će finalna serija plej-ofa protiv Radničkog iz Kragujevca biti duel dva titana. Crvena zvezda i Radnički igraju prvu utakmicu finalne serije…\nVK RADNIČKI: Zvezda je favorit\nDejan Jovović, pomoćnik Dejana Udovičića, očekuje tešku finalnu seriju plej-ofa. I on i igrači prepuštaju protivniku ulogu favorita. Prvi meč biće odigran u subotu u 17.00 časova na „Tašmajdanu”…\nDonedavni selektor vaterpolo reprezentacije Srbije Dejan Udovičić mogao bi da preuzme vođenje selekcije Sjedinjenih Američkih Država. Ovu informaciju objavio je „Sportski žurnal”, ističući…\nLŠ: Partizan i Zvezda blizu F4\nVaterpolisti Partizana i Crvene zvezde na korak od plasmana na Fajnal-for Lige šampiona. Zvezda pobedila Seged u Mađarskoj 7:5, Partizan ruski Spartak 11:6. Vujasinović: Mi favoriti? Sačuvaj Bože...\nTrener crno-belih traži od igrača da prevaziđu eliminaciju iz domaćeg plej-ofa i pobede ruski Spartak u prvom meču četvrtfinala Lige šampiona. Vaterpolisti Partizana u subotu su, porazom od Radničkog…\n„Nismo mogli sa spoljnim faktorima”\nTrener vaterpolista Partizana Vladimir Vujasinoć kaže da njegova ekipa nije mogla protiv spoljnih faktora. Crno-beli su izgubili od Radničkog iz Kragujevca na Banjici u drugom meču polufinala šampiona…\nZvezda i Radnički u finalu!\nVaterpolisti Crvene zvezde i Radničkog plasirali su se u finale plej-ofa domaćeg šampionata. Crveno-beli su se tako drugu godinu zaredom plasirali u finale, dok će Kragujevčani, posle osvajanja evrops…\nŠumadinci poveli trku protiv šampiona\nPosle osvajanja Kupa Evrope u vaterpolu, najmlađi klub sa evropskim trofejom kragujevački Radnički uspešno je započeo borbu za domaću titulu, protiv jednog od najtrofejnijih svetskih klubova - beogradskog…\nFilipović: Nema opuštanja zbog Kupa Evrope, mislimo na plej-of\nVaterpolista Radničkog iz Kragujevca Filip Filipović rekao je da je presrećan zbog osvojene titule u Kupu Evrope, ali da ekipa ne sme da se opusti, jer im predstoji plej-of u prvenstvu. Radnički je…\nUdovičić: Nezabeležen uspeh!\nTrener kragujevčkog Radničkog Dejan Udovičić izjavio je da je osvajanje Kupa Evrope uspeh nezabeležen u dosadašnjoj istoriji evropskog vaterpola. „Moramo da znamo da smo tek pre godinu dana počeli…”


Ured za reviziju FBiH negativno je ocijenio finansijsko poslovanje Kazneno-popravnog zavoda poluotvorenog tipa Tuzla, pišu Nezavisne novine.\nRevizori ovoj vaspitno-popravnoj ustanovi zamjeraju loše vođenje knjigovodstva, ali i javašluk kada je u pitanju nabavka, jer su neki artikli za zatvorsku prodavnicu nabavljani po cijeni koja je daleko veća od stvarnih cijena na tržištu.\nTako revizori upozoravaju da knjigovodstvo nije uređeno na način da osigura sveobuhvatno evidentiranje poslovnih promjena, niti je finansijskim izvještajima osigurano pojedinačno iskazivanje prihoda i primitaka, rashoda i izdataka, kao i stanja imovine, obaveza i izvora sredstava u skladu sa Zakonom o računovodstvu i reviziji i Uredbom o računovodstvu budžeta.\n"Nabavna vrijednost stalnih sredstava u 2016. godini je uvećana za 32.990 KM bez vjerodostojne knjigovodstvene dokumentacije s obzirom na to da je izvršeno evidentiranje ispravki za prethodno razdoblje bez adekvatne dokumentacije, zbog čega nabavna vrijednost stalnih sredstava nije iskazana realno i istinito u glavnoj knjizi trezora i finansijskim izvještajima", stoji u mišljenju revizora.\nRevizori su utvrdili da nije iskazana ukupna vrijednost nabavljenog materijala i robe za prodaju u osuđeničkoj prodavnici u visini od 597.358 KM, niti je iskazivanje rashoda i obaveza, kao i prihoda (136.968 KM) izvršeno u skladu sa Zakonom o računovodstvu i reviziji, Uredbom o računovodstvu budžeta u FBiH i Pravilnikom o knjigovodstvu budžeta u FBiH.\n"Prema našem mišljenju, zbog značaja stavki opisanih u osnovi za negativno mišljenje, finansijski izvještaji KPZ-a poluotvorenog tipa Tuzla ne prikazuju fer i istinito, u svim materijalnim aspektima, stanje imovine, obaveza i izvora sredstava na dan 31. decembar 2016. godine i izvršenje budžeta za godinu koja se završava na navedeni datum, u skladu s prihvaćenim okvirom finansijskog izvještavanja", stoji u mišljenju revizora.\nRevizori tvrde da nije uspostavljena jedinstvena glavna knjiga za KPZ te da se ugovaranje nabavke robe i usluga nije u potpunosti provodilo u skladu sa Zakonom o javnim nabavkama.\nPored navedenog, konstatovane su i nepravilnosti kod nabavke hrane i prehrambenog materijala u dijelu nabavke artikala koji nisu bili ugovoreni, kao i fakturisanje po cijenama koje nisu ugovorene.\nRevizori su negativno ocijenili i izdatke po osnovu zaključenih ugovora o djelu s vanjskim saradnicima u neto iznosu od 42.650 KM, koji su nastali u značajnoj mjeri obavljanjem redovnih poslova koji su predviđeni Pravilnikom o unutrašnjoj organizaciji ustanove, a za dio istih nisu dostavljeni izvještaji o radu, koji su trebali služiti kao dokaz da su ugovoreni poslovi izvršeni i da su ispunjeni uslovi za isplate po zaključenim ugovorima. .\nObjavljeno: Wed, 23/08/2017 - 08:20\nStražaru u KPZ-u "Miljacka" pola godine zatvora\nMuhamed Toromanović trener na Rukometnom CPU kampu u Cazinu\nKod mladića iz Kotor-Varoši pronađeno više od pola kilograma marihuane


Zaplenjeno 2,5 kilograma heroina, uhapšena dvojica - SandzakHaber.Net , Sandžačke Internet Novine !\nNaslovna Sandžak Novi Pazar Zaplenjeno 2,5 kilograma heroina, uhapšena dvojica\nZaplenjeno 2,5 kilograma heroina, uhapšena dvojica\nOd Redakcija - 24. Februara 2014. 0 282 Podeli na Fejsbuku\ntweet Policija je na graničnom prelazu Gradina, prema Bugarskoj, zaplenila 2,5 kilograma heroina i uhapsila dvojicu osumnjičeni za preprodaju droge, saopštilo je danas Ministarstvo unutrašnjih poslova (MUP) Srbije.\nKako se navodi, M. M. (45) i E. A. (39), obojica iz Novog Pazara, uhapšeni su prilikom ulaska u Srbiju, kada je kod njih nadjen heroin spakovan u pet paketa.\nSumnja se da su oni od 18. i 19. februara 2014. godine boravili u Turskoj, gde su radi dalje prodaje kupili 2,5 kilograma heroina, koji su preko Bugarske pokušali da prokrijumčare u Srbiju.\nOni su uhapšeni u zajedničkoj akciji presecanja krijumčarenja droge koju su izvelu pripadnici Uprave kriminalističke policije i Uprave granične policije.\nKLJUČNE REČIdrogaheroinanovi pazarzaplena PODELI\ntweet Prethodni tekstPosle prelaska cenzusa 50% Vučić udara na lopovsku privatizaciju u SandžakuSledeći tekstIspovest osuđene profesorice Nataše Prtinac Redakcija\tPOVEZANE OBJAVEVIŠE OD AUTORA


Vesti online / Vesti / Ekonomija / Plate i penzije ostaju na ledu\nPlate i penzije ostaju na ledu\nIako je Aleksandar Vučić, premijer Srbije uoči Prvog maja najavio da bi već od 1. oktobra moglo doći do odmrzavanja plata i penzija, to se ako je suditi po prvim reakcijama nakon početka zvaničnih pregovora sa MMF neće dogoditi.\nŠarene laže: Nasankani radnici\nNaime Vlada Srbije će imati težak posao da u narednim danima ubedi misiju Međunarodnog monetarnog fonda da pristane na povećanje plata u javnom sektoru i penzija, pre 2017. godine.\nDodatni otežavajući faktor mogao bi da bude i to što je prema poslednjim podacima, bruto domaći proizvod u prvom tromesečju pao, uprkos nešto boljoj naplati poreza od očekivane.\n- Ukoliko ipak na jesen dođe do povećanja plata i penzija to će biti znak da se spremaju republički izbori iz samo vlastima znanih razloga. Možda\nće pokušati da iskoriste još uvek kakav-takav rejting - navodi Prokopijević.\nMilan Ćulibrk, ekonomski analitičar u izjavi za "Vesti" kaže da ne očekuje nikakvo odmrzavanje plata i penzija.\n- Ukoliko bi došlo do odmrzavanja plata i penzija Srbija bi bila u minusu 100 milijardi dinara godišnje. Problem je što u Srbiji nije ništa urađeno u vezi strukturnih reformi pa moramo da štedimo na platama i penzijama - navodi Ćulibrk.\nPrema njegovim rečima najava odmrzavanja plata i penzija je bila više stvar za unutrašnju upotrebu.\n- Srbija je u vrlo nezavidnoj situaciji, javni dug stalno raste. To je jednim delom posledica što se Srbija zaduživala u dolarima, koji je veoma ojačao u odnosu na dinar - navodi Ćulibrk.\nMiroslav Prokopijević, ekonomista kaže za "Vesti" da veruje da će se Srbija u ovoj rundi pregovora sa MMF-om provući, iako pola stvari koje je od njen tražio MMF nije ispunila.\n- Što se tiče ranije najave povećanja plata i penzija od toga nema ništa, jer Srbija nema para ni za ovaj nivo plata. Zemlja se zadužuje neprestano - navodi Prokopijević.\n* "Bez vanrednih izbora biće veće plate i penzije"\n* Srećan praznik, robovi!


MOGUĆA NOVA OPCIJA "Gugl Hrom" blokira oglase koji troše previše resursa\n"Guglov" pretraživač "Hrom" (Chrome) uskoro bi mogao da dobije novu mogućnost blokiranja oglašivačkog sadržaja s prevelikim utroškom resursa.\nOpcija se navodno razvija pod imenom "Heavy Ad Intervention", a za sada je planirano blokiranje oglašivačkog sadržaja koji koristi više od četiri megabajta podataka i zauzima CPU resurse 60 ili više sekundi.\n"NISMO IMALI NIŠTA, SADA IMAMO SVE" Kako su Neškovići prešli put od štale i 100 pilića do farme i organskog malinjaka sa svetskim standardima\nZNAČAJNA INVESTICIJA U BEOGRADU Krenuli prvi tramvaji preko Mosta na Adi\nKorisnicima će se prikazati obaveštenje o uklonjenom oglašivačkom sadržaju uz posebnu opciju "detalji" gde je moguće saznati više podataka o uklonjenom sadržaju.\nOva informacija potiče od novog "Chromium commita" od strane Guglovog tima koji razvija "Hrom", što znači da ova opcija može ali i ne mora biti primenjena u konačnu verziju ovog pretraživača.\nNOVI PAMETNI TELEFONI IMAĆE "EKRAN IZBORA" Korisnici od 2020. biraju između 4 pretraživača\nDržava u kojoj PLATU POTROŠE ZA DVA DANA "surfovanja" internetom\nAkcije na Volstritu su na početku današnjeg trgovanja uglavnom bile na pozitivnoj teritoriji, čime su nastavljeni tržišni dobici iz prethodnog dana.\nNemačka vlada očekuje da će u trećem kvartalu ući u recesiju, pišu danas nemački mediji.\nNa prodaju 18 nekretnina Agrobanke u stečaju, najskuplja 262.000 evra\nNa prodaju je ponuđeno 18 nekretnina čije Nove agrobanke u stečaju, objavila je danas Agencija za osiguranje depozita.\nISTRAŽUJEMO Trešanja će biti malo i biće SKUPE\nČelnici fudbalskog kluba Vojvodina najavili su da će se u Novom Sadu graditi novi stadion. Biće to investicija vredna 25 miliona evra, gradiće se uz podršku Srbije, na istom mestu na kojem se nalazi sadašnji objekat, najavljeno je krajem juna.\nBroj milijardera na svetu i njihovo bogatstvo ove godine su se smanjili, i to tek drugi put u poslednoj deceniji, što dokazuje da čak i najbogatiji nisu imuni na ekonomske udare i slabljenje tržišta deonica. Prema poslednjem prebrojavanju američkog Forbsa, trenutno ima 2.153 milijardera što je 55 manje nego pre godinu dana.\nNOVI STADION I U LESKOVCU Investicija od 16 miliona evra\nPredsednik Fudbalskog saveza Srbije Slaviša Kokeza posetio je Leskovac i tom prilikom najavio izgradnju stadiona u gradu, u koju će biti uloženo 16 miliona evra.\nNALED PREDLAŽE UKIDANJE REGISTRACIONE NALEPNICE Godišnji trošak oko 800 miliona dinara\nJedna od preporuka NALED-ove "Sive knjige 11", koja sadrži 100 preporuka privrede, lokalnih samouprava i organizacija civilnog društva za pojednostavljenje administrativnih procedura, jeste i da se ukinu registracione nalepnice za automobile, motore i traktore.\nKompanija Montekargo iz Crne Gore ugovorila je sa HBIS grupom Srbija, vlasnikom železare u Smederevu, prevoz 30 hiljada tona rude gvožđa.


Procena ekonomskih rizika u 160 zemalja: Novi uspon Starog kontinenta | Biznis i Finansije\n/ B&F Plus / Procena ekonomskih rizika u 160 zemalja: Novi uspon Starog kontinenta\nProcena ekonomskih rizika u 160 zemalja: Novi uspon Starog kontinenta\nEvrozoni prete manji ekonomski rizici nego američkoj privredi, Rusija iskazuje bolje pokazatelje ekonomskog opravka od Kine, a najveći izazovi predstoje zemljama Bliskog Istoka, naročito nakon produbljivanja krize oko situacije u Kataru. Kada se globalna privreda, umesto geografski, razloži po delatnostima, najveći uspeh beleže automobilska i poljoprivredno-prehrambena industrija, navodi se u najnovijem kvartalnom izveštaju kompanije za osiguranje potraživanja Coface.\nSkoro svake godine globalna ekonomija se suoči sa nekim velikim izazovom koji bi mogao biti okidač za novu krizu. Banka za međunarodna poravnanja, poznata i kao „krovna banka“ za državne centralne banke, ocenjuje da su trenutno najrizičniji faktori aktuelni politički događaji, prebrza ili prespora odluka o ograničavanju fiskalnih podsticaja, pad potrošnje i investicija i porast protekcionizma. Strah od potonjeg podgreva ne preterano sofisticirana retorika američkog predsednika Donalda Trampa, koji uporno preti visokim porezima za uvoz robe u SAD. Tramp, međutim, nema podršku za ostvarivanje svih radikalnih ideja za koje se zalaže, a analitičari ocenjuju da su trenutno u igri veće pretnje po globalnu stabilnost od konfliktnog ponašanja prvog čoveka Bele kuće.\nNa to upozorava i Grupa Coface, svetski lider u osiguranju potraživanja, u svojim redovnim izveštajima o rizicima koji prete nacionalnim ekonomijama širom planete. Na osnovu analize sprovedene u 160 zemalja, u najnovijem izveštaju koji je objavljen u drugom kvartalu ove godine ocenjuje se da je u periodu od 2014. do 2015. godine, pogoršanje bilo najuočljivije u zemljama Bliskog Istoka i Afrike usled povećanja političkih tenzija i pada cena nafte i gasa.\nStoga je Coface u ovom kvartalu umanjio ocene za nekoliko zemalja u pomenutim regionima. Među njima je i Katar, sa aktuelnom ocenom rizika od još uvek prihvatljivih A4, koja bi, međutim, mogla da se pogorša, posebno nakon nedavnih mera koje su protiv njega preduzele druge zemlje Zaliva. Da podsetimo, Saudijska Arabija, Egipat, Bahrein i Ujedinjeni Arapski Emirati (UAE) optužili su Katar da podržava teroriste i 5. juna prekinuli diplomatske i ekonomske odnose sa tom zemljom. Nedavno su ovoj državi poslale listu zahteva, koju je Katar odbio. Ako se kriza produbi, to će negativno uticati na ekonomsku situaciju u ovoj zemlji ali i na pad njene spoljnotrgovinske saradnje sa drugima, a verovatno i na depozite i profite nerezidenata u Kataru.\nEvropa stabilnija od Amerike\nKonfliktni stavovi novoizabranog američkog predsednika Donalda Trampa i posledice koje iz njih mogu proisteći po američku ekonomiju (A2), zajedno sa nejasnoćama oko paketa fiskalnih stimulansa znaci su za oprez, ističe se u izveštaju ove finansijske kuće. Uprkos rastu BDP-a u prvom kvartalu sa 0,7%, na 1,2% i činjenici da je nezaposlenost na najnižem nivou u proteklih skoro šesnaest godina, potrošnja domaćinstava nastavlja da slabi. Dodatni rizik za SAD predstavlja velika verovatnoća da će kreditni rast usporiti, kao rezultat očekivanog rasta kamatnih stopa.\nEvrozona je, s druge strane, u uzlaznoj putanji, uživa veoma povoljne uslove finansiranja, podršku investicija za rast i oživljavanje korporativnog poverenja. Nesolventost je smanjena u skoro svim zemljama, osim u Velikoj Britaniji (koju je oslabilo usporavanje potrošnje) i u Belgiji (četvrti najveći trgovinski partner evrozone). Coface očekuje da će se u ove dve zemlje nesolventnost povećati za 9% i 5% u 2017. godini.\nŠto se tiče nekada problematičnih a sada ekonomija u oporavku, španskoj je zbog dinamičnog privrednog i rasta spoljne trgovine povećana ocena na A2. Coface očekuje da bi u ovoj zemlji u 2017. privreda mogla rasti brže nego što je najavljivano, odnosno 2,9%.\nI njenom susedu Portugalu podignuta je ocena na A3, jer je Evropska komisija odlučila da okonča disciplinski postupak koji je povela protiv pomenute države zbog prekomernog budžetskog deficita. Posle rasta od 1,4% lane, Portugal bi ove godine mogao imati rast od 2%, a naredne od 1,7%.\nDeo kontinenta u kojem se nalazi naša zemlja je po običaju lošije ocenjen od ostatka Evrope. Hrvatska i Srbija nose ocenu značajnog rizika, a Bosna, Crna Gora, Makedonija, Albanija i Grčka su okarakterisane kao visokorizične. Slovenija, s druge strane, ima prihvatljiv nivo ekonomskih problema s kojima će se suočiti u budućnosti.\nRazvoj samo u nekim zemljama u razvoju\nEkonomski učinak je veoma raznovrstan u zemljama u privrednom usponu, uključujući Rusiju, Kinu i Indiju. Naime, u Rusiji je došlo do blagog oporavka, a procena zemlje se poboljšala na ocenu B. Investicije i industrijska proizvodnja rastu, a maloprodaja više ne opada, zbog kontrolisanog nivoa inflacije (blizu 4%). Prodaja u automobilskoj industriji je porasla 11% u 2017. godini, što je omogućilo da se ovoj industriji ocena poboljša sa „veoma visok rizik“ na „visok rizik“. Prednosti oporavka i aktivnosti u Rusiji pokazale su se posebno korisnim za Uzbekistan (sada ocena C), gde su poboljšanju ekonomske situacije doprineli i finansijska podrška Svetske banke i EBRD-a, kao i ublažavanje političke nesigurnosti.\nSituacija je drugačija u azijskim zemljama u razvoju. U Kini (kojoj je u junu 2016. godine smanjena ocena na B, signalizirajući „značajan rizik“), pokazatelji su se vratili u crveno. Privreda ove zemlje usporava, a rizici od nesolventnosti rastu, posebno zbog strožih kreditnih uslova. Naročito su pogoršane procene rizika za automobilski sektor (na regionalnom nivou, kao i u Kini), kome je dodeljena ocena „visok rizik“ zbog drastičnih mera kontrole na automobilima sa unutrašnjim sagorevanjem. Uprkos padu prodaje automobila, sektor maloprodaje koristi prednosti potražnje koja je i dalje veoma izražena, pa otuda i povećanje ocene na „nizak rizik“.\nU Indiji, poboljšana procena poljoprivredno-prehrambenog sektora na „srednji rizik“ objašnjava se klimatskim uslovima koji su se vratili u normalu.\nPoslovanje po sektorima\nKako bi kompanijama pružio potpuniju sliku rasprostranjenosti ekonomskih rizika širom sveta, Coface objavljuje kvartalne procene za 13 sektora u 24 zemlje koje predstavljaju gotovo 85% svetskog BDP-a, kao i procene ekonomskih rizika za 160 nacionalnih privreda.\nPrema pokazateljima u najnovijem izveštaju, primetno je da u SAD proizvodnja nafte raste i da se energetski sektor oporavio, te mu je ocena sa “veoma visok rizik” povećana na „visok rizik“.\nU Evropi su napredak ostvarili brojni sektori. Poljoprivredno-prehrambeni je i na regionalnom nivou u zapadnoj Evropi i u Francuskoj ocenjen kao „srednje rizičan“. Ovo je rezultat povećanja cena sirovina i poboljšanja klimatskih uslova za useve. Metalska industrija u Nemačkoj sada je klasifikovana ocenom „srednji rizik“, usled stabilizacije cena i pozitivne dinamike njenih ključnih tržišta. Automobilski sektor u Italiji sada ima ocenu „nizak rizik“.\nCentralna Evropa i dalje uživa prednosti poboljšanih ocena. U ovom kvartalu, farmaceutska industrija se klasifikuje ocenom „nizak rizik“, zbog povećanja unutrašnje i spoljne potražnje. Energetski sektor je poboljšao svoju ocenu na „srednji rizik“, na regionalnom nivou i u Poljskoj, podstaknut profitabilnošću kompanija za preradu nafte i očekivanim povećanjem potražnje. U pomenutom regionu je smanjena prognoza rizika i u metalskoj industriji, uglavnom zahvaljujući novim investicijama u infrastrukturu i oporavku automobilskog sektora.\nTekst je originalno objavljen u julskom #139/140 broju časopisa “Biznis & Finansije”\ncoface evropa evrozona marija-dukić procena-rizika rizik svet


[RTS] Prijava sezonaca putem aplikacije smanjila rad na crno\nDetaljna uputstva poslodavci mogu naći na portalu poreske uprave sezonskiradnici.gov.rs ili putem mobilne aplkacije.\n"Agroinfo Karavan" za poljoprivrednike do sredine januara posetiće 15 lokalnih samouprava širom Srbije i upoznati proizvođače i sezonske radnike sa detaljima pojednostavljene procedure angažovanja za sezonske poslove putem portala i mobilne aplikacije. Elektronska prijava sezonaca smatra se reformskom, jer je samo u prvoj godini primene, rad na crno smanjen za 37%.\nGostujući u Jutarnjem programu RTS-a Tisa Čaušević, šefica Jedinice za poljoprivredu u NALED-u, kaže da se elektronska prijava sezonskih radnika u poljoprivredi smatra reformskom zato što po prvi put od 2019. poljoprivrednici mogu na ovaj način da prijave radnike koje povremeno angažuju.\nPrema njenim rečima, cilj "Agro Info karavana", koji će posetiti 15 opština na teritorji cele Srbije, jeste da se ovaj sistem približi sa jedne strane poslodavcima –poljoprivrednicima koji možda još uvek ne znaju da on postoji i koje su njegove koristi i sa druge strane potencijalnim sezonskim radnicima.


Tatjana Novaković, direktorka ZEM Solutions, stručnjak za procenu zdravstvenih tehnologija, kaže da se sadašnji način finansiranja zdravstvenog sistema u Srbiji dovodi u pitanje jer, u slučaju malog broja uplatilaca doprinosa ili niskih primanja uplatilaca gde, pritom, troškovi zdravstvene zaštite po osiguranom licu prevazilaze nivo prosečno uplaćenog doprinosa, osnovna prednost Bizmarkovog sistema postaje mana. Naime, nedostatak novčanih sredstava, bez garancija i intervencije države, može da ugrozi funkcionisanje zdravstvene zaštite i dovede do ukidanja određenih prava iz obaveznog zdravstvenog osiguranja.\n„Zbog povećanog broja korisnika zdravstvene zaštite i rasta prosečnih troškova po pacijentu, Bizmarkov model zdravstvenog osiguranja nije održiv u Srbiji. Zato bi model trebalo da bude podržan dodatnim finansiranjima iz državnog budžeta i omogućavanjem razvoja tržišnog modela finansiranja. Drugo rešenje bi bilo uvođenje Beveridžovog modela bez obzira na to što je u zemljama bivše Jugoslavije zastupljen Bizmarkov model", navodi Tatjana Novaković.


Češka traži da EU otvori logore za izbeglice u Africi\nBeta\t 1. jula 2015. 10:15\nČeška traži da Evropska unija otvori logore za izbeglice u Africi i na Bliskom istoku ili čak stvori posebnu enklavuu kojoj bi izbeglice čekale da im se eventualno odobri azil i u koje bi evropske zemlje mogle da vraćaju nelegalne imigrante, izjavili su za današnje pravo premijer Bohuslav Sobotka i vicepremijer i ministar finansija Andrej Babiš.\n“Islamska dřžava, terorizam i nekontrolisana imigracija predstavljaju za Evropu veću pretnju nego sukob ili hladni rat sa Rusijom. EU je potreban njen Elis ajlend, znači da se otvore izbeglički logori na južnom i istočnom Mediteranu u kojima bi se pobrinuli za ljude koji traže azil i rešavali njihove zahteve. Cilj mora da bude kontrolisana migracija”, kazao je vicepremijer Babiš.\nPotpredsednik češke vlade kazao je da EU ne mora da čeka da takve logore eventualno otvore UN, već može da se dogovori sa zemljama severne Afrike i Bliskog istoka sama.\nPo njegovoj oceni moralo bi da se revidira i medjunarodno pravo, tako da bude moguće da se brodovi sa nelegalnim izbeglicama vraćaju u one zemlje iz kojih su isplovili a ključno je da se za takav projekt obezbedi podrška svih svetskih sila uključujući tu i SAD i Rusiju i regionalnih kao što je Saudijska Arabija.\n“Evropa mora da brani šengenski prostor direktno na granicama. Medjutim, zato što tone radi, Madjari na granici grade plot. Ukoliko nešto ne počne da se rešava svaka zemljaće stvari rešavati sama što može da dovede do raspada šengenskog prostora” upozorioje Babiš.\nČeški premijer Bohuslav Sobotka kazao je češkom listu da ideju o logorima koje bi EUotvorila za izbeglice na severu Afrike i na Bliskom istoku podržava cela Višegradska četvorka, dakle i Poljska, Slovačka i Madjarska.\n“Deo izbeglica dobiće azil, deo može da se vrati u zemlje porekla na osnovu sporazuma. Centri van Evrope trebalo bi da budu pre svega mesta gde mogu da zatraže azil i dasačekaju rešenje zahteva a da pri tome ne rizikuju savladavanje granice na moru”,kazao je Sobotka.\nTakvi predlozi češke vlade imaju podršku i predsednika Češke Miloša Zemana i njegov savetnik za spoljnu politiku Hinek Kmonjiček rekao je da bio moguć i dogovor sa nekom odzemalja na severu Afrike da se stvori posebna enklava za izbeglice koje žele u Evropu.\n“Potvrda toga da takav sistem može da funkcioniše jeste sporazum koji Španija ima sa Marokom”, kazao je Kmonjiček.


Vučić: Vakcine do kraja godine | TV KANAL 9 NOVI SAD\nNaslovna EMISIJE Vučić: Vakcine do kraja godine\nVučić: Vakcine do kraja godine\nSrbija je preko covax sistema obezbedila milion i 800 hiljada doza vakcine protiv korone, a prve će, najverovatnije, do kraja godine stići u našu zemlju, izjavio je predsednik Srbije Aleksandar Vučić u današnjem obraćanju javnosti.\nSrbija je preko covax sistema obezbedila 1,8 miliona doza vakcine protiv korona virusa, a prve doze u našu zemlju bi mogle stići do kraja decembra najavio je predsednik Srbije.\nVučić je dodao da će Srbija pokušati da kraja januara da obezbedi dovoljno vakcina za kompletan zdravstveni sektor, kao i za veći deo vojske i policije, kako bi im olakšali rad i zaštili zdravstveni sistem”.\nVučić je istakao da će država nastaviti da izdvaja velika novčana sredstva za ulaganja u zdravstvo. On je precizirao da će u Klinički centar Srbije biti uloženo oko 150 miliona evra za sve faze radova, u Klinički centar Vojvodine 54 miliona evra, a u Klinički centar u Kragujevcu 43 miliona evra sa opremom i rekao da očekujemo da do kraja sledeće godine svi ti radovi budu završeni. Predsednik je dodao i da je u toku renoviranje 40 opštnih bolnica u zemlji koje košta između 950 do 1,2 milijarde evra. Vučić je rekao i da će saslušati predloge Kriznog štaba o tome šta treba preduzimati povodom epidemije korona virusa, mada je on, kako je naveo, bio za policijski čas, a ne za polovična rešenja.\nPrethodni tekstVaterpolisti Voše slavili na Banjici\nSledeći tekstUsvojen rebalans budžeta Srbije


LONDON – Prema izvještaju IIF-a, organizacije koja okuplja više od 400 banaka i finansijskih institucija širom svijeta, globalni dug ove se godine povećao za 15 biliona dolara na 272 biliona dolara do septembra, prenosi Bankar.\n“Postoji značajna neizvjesnost oko toga kako se globalna ekonomija može riješiti dugova u budućnosti bez značajnih nepovoljnih implikacija na ekonomsku aktivnost“, kaže se upozoravajući na “napad dužničkog cunamija”.\nU izvještaju se ističe da je među naprednim zemljama dug u trećem tromjesečju narastao iznad 432 odsto BDP, što je porast od 50 odsto u odnosu na 2019. godinu. Sjedinjene Države, koje su primjenile jedan od najvećih podsticajnih paketa na svijetu, činile su gotovo polovinu tog rasta.\nUkupni američki dug na putu je da dostigne 80 biliona dolara u 2020. godini, u odnosu na 71 bilion dolara u 2019. godini, navodi IIF a prenosi Russia Today.\nŠto se tiče evrozone, akcije koje su vlade preduzele dovele su do povećanja javnog duga od 1,5 biliona dolara u istom periodu, da bi dostigle 53 biliona dolara. To je i dalje ispod najvišeg nivoa zaduženosti u regionu koji je iznosio 55 biliona dolara u drugom tromjesečju 2014. godine u vreme krize državnog duga.\nPrema istraživanju, nivo duga na tržištima u razvoju popeo se na preko 248 odsto BDP, dok su Libanon, Kina, Malezija i Turska doživjeli najveći rast duga nefinansijskog sektora.\n“Brzina akumulacije globalnog duga je bez presedana od 2016. godine. Iako je pandemija dovela do povećanja od 15 biliona dolara, treba imati u vidu i da je nakupljanje duga u protekle četiri godine daleko nadmašilo rast od šest biliona dolara u prethodne četiri godine – navodi se u izveštaju IIF“, piše Blic. Srpskainfo\nTagovi: globalni dugvirus korona


Kovačević (Narodna stranka): Podići limit za reprogram plaćanja poreza na 50.000 evra\nBeta 6. septembra 2021. 17:05\nČlan Predsedništva Narodne stranke Vladimir Kovačević pozvao je danas Vladu Srbije i Poresku upravu da pokažu flekbilnost prilikom naplate poreza privrednicima i da im povećaju limit za reprogramiranje plaćanja, naglašajući da je privreda oslabljena i da trpi teške posledice zbog epidemije kovida-19.\nKovačević je od vlade zatražio da privrednicima poveća limit za reprogram za plaćanje poreza bez dodatne garancije sa 1,5 miliona dinara na šest miliona dinara, odnosno na oko 50.000 evra.\n„Ako je država verovala televiziji Pink za gigantske poreske dugove, pa je toj televiziji čak i obilno pomagala bez obzira na ogroman dug, onda su nesumnjivo i pošteni mali i srednji preduzetnici zaslužili mnogo veće poverenje države“, rekao je Kovačević u pisanoj izjavi.\nKovačević, koji je i predsednik Odbora Narodne stranke za privredu i preduzetništvo, naveo je da država mora da pokaže dodatnu fleksibilnost prilikom naplate poreza privrednicima i zbog novog talasa korona virusa – usled kojeg radnici sve više odlaze na bolovanje i odsustvuju sa posla, što dodatno negativno utiče na poslovanje.\n„Daleko smo od oporavka i pune radne sposobnosti, a u toku je naplata poreza na dobit ranjenoj privredi i to bez milosti i sa vrlo malo fleksibilnosti, jer se naplaćuje i akontacija za predvidjenu dobit tokom tekuće godine“, rekao je Kovačević, navodi se u saopštenju Narodne stranke.\nOn je dodao da su mnogi vlasnici preduzeća u Srbiji zbog toga „nervozni i nezadovoljni“.\n„Ovakva represija Poreske uprave nije neuobičajena, ali je neuobičajeno da je privreda još veoma krhka i nije stala na noge zbog posledica epidemije dok se iz nje cedi kao iz suve drenovine“, zaključio je Kovačević.


Konferencija „Moderno obrazovanje” – Saznajte šta donosi budućnost edukacije - INSTITUT ZA MODERNO OBRAZOVANJE\nKonferencija „Moderno obrazovanje” – Saznajte šta donosi budućnost edukacije\nKonferencija „Moderno obrazovanje” – Saznajte…\nInstitut za moderno obrazovanje vas poziva na konferenciju pod nazivom „Moderno obrazovanje”, tokom koje ćete saznati kako savremena tehnologija može doprineti kvalitetnijem školovanju i pružiti vam nove pristupe u edukaciji mladih.\nKonferencija će se održati 3. juna, s početkom od 10h, u amfiteatru B11 Instituta za moderno obrazovanje, u ulici Cara Dušana 34, Zemun. Broj mesta na konferenciji je ograničen, a svi zainteresovani svoje besplatno prisustvo mogu potvrditi popunjavanjem ove prijave.\nKako iskoristiti moderne tehnologije u obrazovnom procesu?\nCilj ove konferencije je da okupi zaposlene u obrazovnim ustanovama i predstavi im primenu moderne tehnologije kao rešenje koje će unaprediti saradnju između škola, porodica i učenika.\nPrisustvovanjem konferenciji steći ćete celokupnu sliku o tome kako treba da izgleda jedan sveobuhvatan sistem obrazovanja u budućnosti. Na brojnim interesantnim sesijama, između ostalog, moći ćete da čujete kako korisni programi mogu unaprediti časove matematike, koliko je tehnologija značajna u procesu vaspitanja mladih, koje tehnike možete upotrebiti kako biste se zaštitili od zloupotrebe digitalne komunikacije i još mnogo toga.\nKako bi kvalitet predavanja bio na zavidnom nivou, broj učesnika je ograničen, a potvrda besplatnog učešća na akreditovanoj konferenciji ostvaruje se popunjavanjem prijave putem ovog linka.\nIskoristite jedinstvenu priliku i među prvima saznajte u kom pravcu ide savremeno obrazovanje.\nPrijavite se što pre, zauzmite svoje mesto i usavršite korisne veštine koje se tiču upotrebe modernih tehnologija u obrazovanju.\nUkoliko imate dodatnih pitanja, možete nam se obratiti mejlom office@institut.edu.rs ili pozivom na broj +381 11 4011 240.\nBudite u toku sa novostima Instituta za moderno obrazovanje\nUkoliko želite da dobijate korisna uputstva za rad, pozive na besplatne seminare i vesti sa Instituta za moderno obrazovanje, prijavite se za IMO neswsletter.


Jedno je sigurno – nijedna predstava reditelja Kokana Mladenovića nikog nije ostavila ravnodušnim. Mladenović je poznat po dinamičnim predstavama i adaptacijama, kroz koje ne propušta priliku da iznese mnoštvo kritika na račun celokupnog društva, kao i da ukaže na brojne anomalije koje u istom postoje.\nZbog svoje spremnosti da u javnost iznese svoja neslaganja sa onim što vladajuća elita čini, predstave Kokana Mladenovića često su bile nepoželjne u mnogim pozorištima širom Srbije. Veoma često i u samoj prestonici. Nakon predstava „Iza rešetaka” i „Doktor Nušić”, publika u Aleksincu je, u okviru PIP festivala, ove godine imala priliku da pogleda još jednu predstavu u Mladenovićevoj režiji – Rubište, u izvođenju glumaca Šabačkog pozorišta. Zanimljivo je i to da su sve tri pomenute predstave nagrađivane od strane stručnog žirija za najbolje predstave na Festivalu u Aleksincu.\nVaša predstava je bila najmračnija na ovom Festivalu, činjenica je da nema nimalo humora, nimalo komike, koja je zapravo bila Vaša poruka?\nMi živimo u zemlji koja je najmračnija, pa ne vidim da to nekome smeta, zašto bi smetalo publici. Želeli smo da se suočimo sa realnošću prostora u kome živimo. Rubište nije samo jedna zabit u Srbiji gde se dešavaju neke strašne stvari, gde ne funkcioniše nijedan osnovni odnos koji bi trebalo da čini ljudski život, odnos između supružnika, roditelja i deteta, momka i devojke. Vrlo brzo, kroz tu predstavu, kroz sve te nakaradnosti koje vidimo, shvatimo da je Rubište metafora, ne samo zemlje u kojoj mi živimo, nego, nažalost, i sveta u kome živimo, u kome ti neki elementarni odnosi, koji daju vertikalu ljudskog života, jednostavno više ne funkcionišu.\nJoš jedna predstava sa Vašim prepoznatljivim rediteljskim rukopisom. Čini se da publika, i stara i mlada, od Vas očekuje da uvek budete direktni i kritični prema nekim društvenim pojavama. Kako to komentarišete?\nMi smo probali da napravimo jednu jako ozbiljnu predstavu. Mislim da u ovim našim krajevima postoji velika zabluda da predstave treba da budu zabavne, lake, da zasmeju narod u ovim kriznim vremenima, da pozorište treba da bude atraktivno da bi bilo dobro i sve te fraze. Ne, publika, kao što je pokazala i aleksinačka, voli kvalitetne predstave, predstave koje ne podvaljuju i koje nisu scenska laž, nego neka borba za umetničku istinu. Mi se kroz Rubište nismo udvarali nikome, probali smo da tu žuč naše svakodnevice prebacimo na scenu i posebno me obradovala, ne samo odluka žirija, nego i aleksinačke publike, koja sa mnogo stila i mnogo duhovne elegancije uspeva da prepozna ono što smo radili, da nagradi upravo ovu predstavu među nekim predstavama gde ima i mnogo značajnijih glumačkih imena i popularnijih naslova. I ja sam ponosan da smo mi upravo sa takvom jednom predstavom trijumfovali na ovom Festivalu.\nCeo intervju pročitajte u AL novinama: http://alpress.rs/files/Al%20novine.pdf\nPrevious Post:Ivana V. Jovanović – Maestralna uloga „Maestra”\nNext Post:Proglašena epidemija morbila u opštini Aleksinac


Pregledi jajnika i dojke\nZbog toga što jajnik nije pristupačan očima, odnosno ne može da se vidi, za njegovo posmatranje se koristi poseban način, odnosno upotrebljavaju se specijalne metode kao što su endoskopija i ultrazvuk. Pošto je endoskopija (laparoskopija) agresivna metoda ispitivanja i koja zahteva anesteziju i lezanje, u ove svrhe se onda češće i jednostavnije koristi ultrazvučna dijagnostika. Obe metode se, inače, ne isključuju. Ordinacija Dinulović vrši sve vrste pregleda jajnika i pratećih analiza i uspešno dijagnostikuje sve poremećaje vezane za funkciju jajnika koji se mogu javiti u bilo kojoj životnoj dobi.\nUključeni su timovi lekara specijalista ginekologa, ultrazvukista, biologa, a po potrebi i lekara iz drugih oblasti medicine.\nUltazvučni vaginalni kolor Dopier (DOPPLER)\nje tehnika ispitivanja unutrašnjih genitalnih organa pri čemu se kod ispitivanja mogu otkriti promene u ranom stadijumu koji daju sumnju na maligne promene i koje zbog toga iziskuje dalje ispitivanje do potvrđenja ili odbacivanja sumnje na malignitet.\nPoremećaji ove vrste se mogu manifestovati na različite načine, a načini ispoljavanja su u zavisnosti od životnog doba. Kod mladih devojaka (10-18 godina) u početku polnog sazrevanja mogu se javiti obilnija i produžena krvavljenja koja vode čak i do iskrvavljenja ili teških oblika malokrvnosti.\nČešća pojava u ovom životnom dobu je nepravilnost i neustaljenost pojave menstrualnog krvavljenja.\nKod utvrđenih promena na grliću materice ili vagini, a kada je isključen malignitet vrše se terapijske procedure (spaljivanje, uklanjanje polipa) u cilju uklanjanja istih kako bi se smanjio rizik daljeg nepovoljnog razvoja. Kod onih pacijenata gde je potreban veći ili radikalan oprativni zahvat ili druge procedure isti se šalju u najpouzdanije ustanove radi daljeg postupka.\nNeuredan menstruacijski ciklus (ne zna se vreme očekivane menstruacije)\nSkraćeni menstruacijski ciklus (pojava krvavljenja u periodu manjem od 21 dan)\nProduženi menstruacijski ciklus (pojava krvavljenja na 35-90 dana)\nPojačano menstruacijsko krvavljenje (vise od 150 ml u toku krvavljenja)\nOskudno menstruacijsko kvavljenje (od nekoliko kapi do 50 ml)\nIzostanak pojave menstruacijskog krvavljenja posle 18 godina\nIzostanak menstruacijskog krvavljenja posle već ustaljenog krvavljenja\nKod žena u pre/perimenopauzi (45-55 godina) najčešća je pojava obilnije i obilno menstrualno krvavljenje čiji je uzrok gašenje funkcije jajnika. Međutim, kod pojave krvavljenja u ovom životnom dobu treba uvek misliti na mogućnost zloćudnih promena i zbog toga treba uvek sprovesti kompletno ispitivanje.\nPolipektomije - uklanjanje polipa Konizacija


Sudije Suda BiH zabrinute Nacrtom zakona o sudovima BiH – Fokus.ba\nSudije Suda BiH zabrinute Nacrtom zakona o sudovima BiH\nSudije Suda Bosne i Hercegovine izražavaju zabrinutost Nacrtom zakona o sudovima na nivou Bosne i Hercegovine koji je, u augustu ove godine, izradilo Ministarstvo pravde Republike Srpske.\nU saopćenju se pojašnjava da predložena radna verzija Zakona ukida Sud BiH, pa ga ponovo osniva, duboko zadire u pitanje njegove nadležnosti, anulira postignute rezultate kao i stepen razvoja.\n– Pored toga, Nacrt bitno mijenja unutrašnju strukturu i položaj Suda BiH u odnosu na Ministarstvo pravde omogućavajući, na taj način, predstavnicima zakonodavne vlasti direktno miješanje u unutrašnja pitanja sudske, što je nedopustivo – ističe se u saopćenju.\nPonuđeno rješenje odvaja Apelaciono odjeljenje od Suda BiH u zaseban sud više instance i specificira odredbe koje se tiču nadležnosti Suda BiH što je u suprotnosti s dosada usvojenim zaključcima Strukturalnog dijaloga, TAIEX seminara, te mišljenjima i preporukama Venecijanske komisije.\nSudije Suda BiH smatraju da je ovakvim prijedlogom reforma pravosuđa, praktično, vraćena na sami početak.\nPodsjećaju da je Sud BiH i ranije izražavao zabrinutost predloženim Nacrtom zakona, a Opća sjednica sudija Suda BiH, koja je s tim u vezi održana jučer, 29. septembra, zauzela je stav da se od Visokog sudskog i tužilačkog vijeća BiH, kao regulatornog tijela zaduženog za osiguranje principa na kojima se zasniva funkcioniranje pravosuđa, zatraži profesionalna podrška radi zaštite integriteta Suda BiH.\nS obzirom da će VSTV BiH, uz predstavnika Suda BiH, učestvovati na predstojećem TAIEX seminaru, koji će se održati 1. i 2. oktobra u Sarajevu, od njih se očekuje da zaštite integritet Suda BiH kako se donošenjem novog Zakona o sudovima ne bi ugrozila egzistencija, kontinuitet rada i kapacitet Suda BiH.\n– Nastavak reforme pravosuđa na državnom nivou ne može biti uspješan bez učešća profesionalne zajednice, jer je angažman predstavnika pravosuđa, s dugogodišnjim praktičnim iskustvom u struci, od nemjerljivog značaja u procesu donošenja ili izmjena zakona, zaključak je Opće sjednice Suda Bosne i Hercegovine – ističu sudije Suda BiH u saopćenju.\nSud Bosne i Hercegovine podržava kvalitetnu reformu pravosuđa i spreman je sa stanovišta struke i iskustva dati doprinos u svojstvu člana iz reda eksperata, a od VSTV očekuje da podrži njegova nastojanja u iznalaženju najboljih zakonskih rješenja, stoji u saopćenju Suda BiH.


Aleksandar Vučič izjednačio partizane i četnike, poručio da su Srbi jedinstveni\nNa planinama u BiH pada snijeg\nU Kantonalnoj bolnici Zenica rođeno 13 beba\nČelik ubjedljivo pobijedio i Nemilu, pogledajte golove (VIDEO)\nPočeo susret između Čelika i Nemile na Bilinom polju (VIDEO)\nNK Čelik ‘zatečen’ izgledom travnjaka na Bilinom polju\nVlada FBiH danas se upoznala sa stanjem u turističko-ugostiteljskom sektoru uzrokovanom pojavom koronavirusa (COVID-19) i prihvatila informaciju Federalnog ministarstva okoliša i turizma za preraspodjelu sredstava utvrđenih Budžetom FBiH za 2020. godinu.\nU informaciji je, pored ostalog, navedeno da se turističko-ugostiteljski sektor suočava s velikim gubitkom usljed nedostatka kretanja i putovanja ljudi, te su procjene da su gubici u turizmu u Federaciji BiH veći od 2.000.000 KM dnevno. Iako posluju s već iskazanim gubicima, računi za izmirenje režijskih mjesečnih troškova redovno pristižu i povećavaju troškove poslovanja. Poslovni subjekti iz ovog sektora trebaju obezbijediti i sredstva za isplatu plaća, uplatu doprinosa, kao za otplatu kredita.\nKako je danas zaključeno, resorno federalno ministarstvo treba u roku od 15 dana pripremiti prijedlog uredbe koja bi ponudila pomoć u rješenju problema navedenih u informaciji. Također, Vijeću ministara BiH bit će upućen zahtjev za fleksibilknije odredbe o ulasku u Bosnu i Hercegovinu, posebno kada je riječ o građanima porijeklom iz BiH.\nNa Bilinom polju u subotu je odigrana utakmica 6. kola Kantonalne lige BiH između Čelika i Nemile.\nStadion “Bilino polje” je vječni dom Nogometnog kluba Čelik kao i ponosni domaćin A-fudbalske/nogometne reprezentacije Bosne i Hercegovine kao i ostalih selekcija...


Izvori Sputnjika: Ko je zamrsio klupko oko „novičoka“ - Sputnjik Srbija\n15:23 20.03.2018 Preuzmite kraći link\nProgram za razvoj otrovnih supstanci sličnih supstanci A-234, kojom je otrovan bivši pukovnik GRU Sergej Skripalj, u Sovjetskom Savezu se nije nazivao „novičok“, već drugačije, izjavila su za Sputnjik dva izvora direktno povezana sa ovim projektom.\nRusija: Ni u SSSR-u ni u Rusiji nije postojao program „Novičok“\n„U označavanju sistema su korišćene cifre“, saopštili su oni.\nNaziv „Novičok“ (A-234) široko koriste inostrani mediji nakon objavljivanja članka sovjetskog hemičara Vila Mirzajanovca koji je ’90-ih godina emigrirao u SAD. Na Zapadu su Mirzajanova često predstavljali kao tvorca „novičoka“.\nIzvori Sputnjika su naglasili da Mirzajanov nema nikakve veze sa proizvodnjom hemijskog oružja.\n„On se nalazio na čelu odeljenja za borbu protiv inostrane tehnološke špijunaže i nakon toga otkrio neke informacije na Zapadu, uključujući formulu“, objasnio je sagovornik agencije.


Na svakih 100 EUR-a koje Fiat izveze, 65 ide na uvozne komponente - AUTOMOBILI\n18/01/2021 6:16:04 AM\nNASLOVNA / VESTI / Na svakih 100 EUR-a koje Fiat izveze, 65 ide na uvozne komponente\nNa čelu liste kompanija u Srbiji koje imaju najveći neto izvoz je Fiat Chrysler Srbija koja se nalazi u Kragujevcu. Sa 357,8 miliona evra Fiat Srbija je najveća od svih kompanija koje više izvoze nego što uvoze. Nažalost, to ne menja činjenicu da Fiat od 100 EUR-a koje izveze, čak 65 EUR-a potroši na uvozne komponente. Ovo nije sjajno, ali je dobra stvar što Fiat i dalje zapošljava hiljade radnika, plaća poreze, doprinose, ali i angažuje veliki broj pratećih preduzeća i delatnosti. Međutim, problem je u tome što sa ovakvim odnosom prema stranim investitorima kod njih stvaramo naviku da računaju na niske dažbine i jeftinu radnu snagu. Za sada, ne možemo drugačije, jer ovoj zemlji sa dvadesetak odsto nezaposlenog radno sposobnog stanovništva, svaka radna knjižica je čist dobitak.\nTagovi500l Automobili fiat fiat 500l izvoz najveći izvoznik trziste\nPrethodno Genesis G90 iz svih uglova [Galerija]\nSledeće Sava gume dobile Ford Q1 sertifikat


Ognjanova: Komitet za zaštitu novinara zabrinut zbog napada na B92\nMeđunarodni komitet za zaštitu novinara uputio je pismo predsedniku Srbije Borisu Tadiću, u kome se izražava zabrinutost zbog nedavnih napada na radio-televiziju B92 i urednika Verana Matića, koji su počeli nakon proglašenja nezavisnosti Kosova. Kordinator za Evroaziju Nina Ognjanova kaže, u ekskluzivnom razgovoru za Glas Amerike, da bi srpska vlada trebalo da osudi nasilje i pretnje upućene ne samo toj stanici, već i svim novinarima čije mišljenje se razlikuje od stava vlade ili srpske javnosti.\nKomitet za zaštitu novinara, sa sedištem u Njujorku, zabrinut je zbog napada na B92, koji su kulminirali opsadom stanice 21. februara, kao i zbog nastavka pretnji toj nezavisnoj stanici-kaže za naš program koordinator za Evropu i centralnu Aziju Nina Ognjanova.\n“Govorimo o eksplicitnim i otvorenim pretnjama smrću, pretnjama da će biti zapaljena zgrada B92 i ubijeni novinari te stanice, uključujući i urednika Verana Matića. Zato smo bili primorani da pišemo predsedniku Srbije Borisu Tadiću i zatražimo da pozove vladine zvaničnike da ispitaju ove napade na pravovremen, efikasan i sveobuhvatan način i počinioce privedu pravdi što je pre moguće.”\nOgnjanova ističe da je komitet uznemiren i zbog nedavnih izjava visokih vladinih zvaničnika, uključujući premijera Vojislava Koštunicu i ministra za infrastruktura Velimira Ilića, koji su opravdali nasilje nakon proglašenja nezavisnosti Kosova kao patriotski čin ili izraz demokratije.\n“Reč je o opasnim izjavama naročito kada se ima u vidu da su ih saopštili visoki zvaničnici. Takve izjave zahtevaju hitnu reakciju i trebalo bi da prestanu. Srpska vlada bi trebalo da osudi nasilje protiv novinarskih kuća, uključujući B92, i da zaštiti sve srpske novinare bez obzira da li se njihov stav razlikuje ili ne od stava vlade i ukupne javnosti.”\nKomitet za zaštitu novinara, navodi Nina Ognjanova, nada se da će dobiti odgovor od srpskih vlasti.\n“Pažljivo pratimo situaciju i u stalnom smo kontaktu sa novinarima posebno sa B92 i reagovaćemo adekvatno na buduće poteze srpske vlade u rešavanju pretnji i nasilja protiv medija.”


Budućnost novinskih agencija zavisi od prilagodjavanja novim tehnologijama\nBeta 15. maja 2019. 20:45\nBudućnost novinskih agencija zavisi od prilagodjavanja tehnologijama i nalaženju novih načina da se pridje korisnicima, ocenjeno je danas na panelu „Ekonomska politika novinskih agencija: kako stvoriti prihod u digitalnom tržišnom okruženju“ koji je održan povodom 25. godišnjice Novinske agencije Beta.\n„Moramo da naučimo da koristimo tehnologije kao našu prednost. Da shvatimo ko su naši korisnici i da nadjemo način da im da pridjemo. Ima načina da se to postigne, a da se ne naruše principi novinarstva“, rekao je Tracz.\nOn je rekao da, uprkos tome što se menja okruženje, objektivne informacije se i dalje proizvode, i da samo treba pronaći nove načine da se neka vrednost proda i da se pridje ljudima.\n„Novinska agencija, kada proizvede izveštaj, ne može da ima monopol nad tom informacijom kada ona dodje do javnosti. Kada neko prenese informaciju, ona ide dalje i mora ići, jer postoji javnost koja to mora da zna, a novinska agencija se ne može pozvati na zaštitu autorskih prava“, rekao je Milić.\nOn je naveo i da ako novinske agencije ustupe nekome jednostavanu tekuću inforamciju, nisu ovlašćene da zaustave njeno širenje sa ili bez navodjenja izvora.\nPotpredsednica korporativnih poslova Junajted grupe Dragica Pilipović Čefi rekla je da je neophodno da agencije investiraju u tehnologiju, da pronadju nov način širenja vesti, kao i da bi bilo dobro da svakog meseca pitaju korsnike šta im je potrebno.\n„Nema odmora i mira, moramo stalno da se menjamo i prilagodjavamo ako hoćemo da postignemo uspeh. Potrebni su novi tehnološki obrazovani novinari i nova mesta i prostori gde će ljudi da nas gledaju“, rekla je Pilipović.


BUKA Magazin - Šta kad neko nosi i prenosi virus morbila a to i ne zna?\nŠta kad neko nosi i prenosi virus morbila a to i ne zna?\nDoktori u SAD koriste elektronske zdravstvene kartone svojih pacijenata kako bi identifikovali one koji su nevakcinisani i potencijalno zaraženi, čime žele da pomognu u suzbijanju najmasovnije epidemije malih boginja u posljednjih 25 godina.\n07. maj 2019, 8:10\nRASTU STOPE /\nKoliko će rasti rate kredita od jula FOTO\nTurska / Lira pada, bh. građani poludjeli za nekretninama u Turskoj: Za 40-ak hiljada eura ekstra stan u novogradnji\nSvijet N1 / BUKA\nDetalji sporazuma Turske, Finske i Švedske potpisanog na NATO samitu u Madridu\nJohnson: Da je Putin žena...\nTurska odustala od blokade: Finska i Švedska ući će u NATO\nOko 10.000 bezbjednjaka štiti učesnike samita NATO, u pripravnosti i borbeni avioni\nZavršen samit G7: Nesigurnost čeka svijet\nU Madridu počeo sastanak lidera Turske, Finske, Švedske i NATO-a


Kompanije u Britaniji ne mogu da pronađu radnike uprkos povećanju plata - Biznis.rs\nNajpogođeniji su proizvodnja i uslužna delatnost\n14.10.2021 08:33 Autor: Redakcija Biznis.rs 0\nPrema istraživanju o radnoj snazi u Velikoj Britaniji, osam od 10 kompanija nije uspelo da pronađe radnike, uprkos činjenici što su povećale plate. Procenat...\nPrema istraživanju o radnoj snazi u Velikoj Britaniji, osam od 10 kompanija nije uspelo da pronađe radnike, uprkos činjenici što su povećale plate.\nProcenat radnji koje ne mogu da pronađu radnika je naglo porastao u poslednja tri meseca, a situacija je najlošija u ugostiteljstvu, gde je čak 92 odsto firmi prijavilo poteškoće u zapošljavanju radnika.\nŠefica jedne lobi grupe Džejn Greton (Jane Gretton) istakla je da se situacija kada je reč o radnoj snazi pogoršava.\n„Jasno je da je sve više deficitarnog osoblja, što na negativan način utiče na rast proizvođača i uslužnih preduzeća“, dodajući da će situacija biti još gora ukoliko vlada ne preduzme neophodne korake. Ukoliko se nastavi negativan trend, on će najviše pogoditi potrošače kojima neki proizvodi ili usluge neće biti dovoljni za podmirenje potreba, piše Bloomberg.\nIspitivanjem 5.600 kompanija zaključeno je da su mnoge od njih povećale plate kako bi privukle investitore. Međutim, to za sada nije urodilo plodom. Sve ovo za posledicu ima povećanje cena koje stvaraju pritisak na centralnu banku da poveća kamatne stope kako bi smirila inflaciju.\nInače, problem je posledica pandemije, ali i Bregzita, jer je sada daleko manje radnika iz inostranstva koji su popunjavali pomenuta mesta pre izlaska Britanije iz Evropske unije, te će jedno od mogućih rešenja biti izdavanje jednokratnih radnih viza.\nBIZNIS BOLJI POSAO PLATE POSAO VELIKA BRITANIJA\nŠVAJCARSKI MODEL ZA RAST PENZIJA NAJBOLJI O povećanju plata u javnom sektoru…\nŠPANCI KREĆU NA POSAO Vlada ublažila mere uprkos povećanju broja umrlih od…


#F1 2016. - VolimoNet\n20. март 2016. 09.07.57 CET\nNova sezona je pred nama. Oprema jedanaest timova polako pristiže u Australiju. Karavanu se nakon godinu i nekoliko meseci priprema pridružio američki Has, tim koji usko sarađuje sa italijanskim Ferarijem.\nTim, proizvođač motora, vozački sastav:\nVozački sastav: Luis Hamilton, Niko Rozberg\nMercedes i ove sezone planira da nastavi šampionski niz. Rezultati zimskih testova pokazuju da je tim i dalje u blagoj prednosti u odnosu na Ferari, dok se od ostalih rivala ne očekuje ozbiljnija pretnja. Hamilton i Rozberg su prilično zadovoljni performansama bolida W07, a ako Ferari ne pripreti ozbiljno, borba za naslov vodiće se između klupskih kolega. Da li ćemo videti "probuđenog" Rozberga iz nekoliko poslednjih trka 2015-e ili će Hamilton opet imati primat, ostaje nam da vidimo.\nVozački sastav: Kimi Raikonen, Sebastijan Fetel\nAko neko može da ugrozi Mercedes u predstojećoj sezoni onda je to Ferari. Fetel i Raikonen imaju ono što se zahteva od vrhunskih vozača, a SF16-H pokazao se kao najozbiljniji konkurent Mercedesovom izazivaču. Zimski testovi su dobar pokazatelj da je Ferari naporno radio na sustizanju Mercedesa, a da li je neko od rivala sakrio deo performansi ili će nekom nadogradnjom napraviriti ili umanjiti razliku, pokazaće nam trka u Melburnu.\nVozački sastav: Felipe Masa, Valteri Botas\nTim iz Grouva se u poslednje dve sezone vratio u vrh i sada je vreme za novi korak. Vilijams FW38 pokreće šampionski agregat, vozačka postava je iskusna, tim je proširen i pojačan na svim pozicijama, tako da se od momaka iz Grouva očekuju pobede. Tim se fokusirao pri izradi novog bolida naročito na prenji deo, za koji smatra da je posebno bitan, za "otključavanje" performansi potrebnih za najviše mesto na podijumu. Međutim, zimski testovi su pokazali blagi zaostatak, dovoljan da se ne mogu ugroziti Ferari i Mercedes. Da li će Vilijams tokom sezone sustići rivale ili će samo u slučaju hendikepa istih moći do pobede, ostaje nam da pratimo.\nRed Bul - Tag Hojer\nVozački sastav: Danijel Rikardo, Danil Kvjat\nPosrnuli Red Bul svakako želi barem korak napred koji čak i ne mora podrazumevati bolju poziciju u šampionatu od prošlogodišnje. Četvrto mesto uz bolje performanse, više podijuma i borbi sa Vilijamsom i Ferarijem, bili bi dobar podstrek sa tim. RB12 uparen sa Renoovim agregatom brendiranim imenom časovnika Tag Hojer trebalo bi da Rikarda i Kvjata u više navrata dovede bar do podijuma, a eventualna pobeda bila bi ravana osvajanju šampionata. Red Bul bi svakako trebalo da pruži više u odnosu na prošlu sezonu, jer za suprotno nema razloga.\nVozački sastav: Niko Hilkenberg, Serhio Perez\nFors Indija u sezonu ulazi još ambicioznije od prethodne. Proverena, talentovana vozačka postava uparena sa VJM09 bolidom koje pogoni Mercedes trebali bi bar u prvom delu sezone ekipi iz Silverstona donese borbu za podijume. Ipak, potresi unutar tima, odnosno finasijsko-pravni problemi suvlasnika Subrata Roja, a od nedavno i Vidžej Malije mogli bi da ovaj tim odvedu u kriznu situaciju, odnosno znatno utiču na rezultate. Vidžej Malija najverovatnije neće prisustvoti trci u Australiji, zbog sudkih zabrana i "obaveza".\nVozački sastav: Džolion Palmer, Kevin Magnusen\nNakon povlačenja iz F1, a potom i sve lošijih rezultata sa Red Bulom u turbo eri, Reno je došao u situaciju da se potpuno povuče ili vrati u punom kapacitetetu. Sve lošiji rezultati doveli su do raskida saradnje sa Toro Rosom, Red Bul je rebrendirao agregate u sponzorsko ime Tag Hojer, pa je Reno nakon ispregovaranih konstruktorskih benefita sa F1 menadžmentom konačno u punom kapacitetu u Formuli 1. Agregat za ovu sezonu ne bi trebalo da pravi probleme koje je pravio u prethodnim sezonama. Istina, prošle godine ih je bilo prilično manje ali je snaga očigledno nedostajala. Ono što dodatno otežava situaciju je i prošlogodišnja saradnja Lotusa sa Mercedesom, pa se malo izgubilo i na kontinuitetu u izradi. Svakako, francuska ekipa nema zacrtan cilj da ove godine osvoji šampionat. RS16 je prelazno rešenje u povratničkoj godini, a dosadašnji rezervista, debitant Džolion Palmer i povratnik na trke i doskorašnji rezervista Meklarena, Kevin Magnusen, imaju za cilj osvajanje bodova i razvoj baze za naredne sezone. Poneki podijum svakako bi zadovoljio apetite Renoa.\nToro Roso - Ferari\nVozački sastav: Karlos Sajnc mlađi, Maks Ferštapen\nReklo bi se da Toro Roso u ovu sezonu ulazi spremniji nego ikada. Tim koristi prošlogodišnju specifikaciju Ferarijevog motora ali to se bar na zimskim testovima nije odrazilo kao hendikep. STR09 bi je jedan od najpouzdanijih bolida i drugi po pređenoj kilometraži za osam dana testiranja. Talentovani mladi vozački par sada ima i dozu iskustva, pa se ove godine od tima očekuje više. Skuderija je izgubila neke od sponzora, a slabosti ovog tima ostale su iste. Kada ste mlađi brat ili sestra, uvek gledate u starijeg brata (Red Bul), pa je pitanje koliko je kompanija spremna da uloži odnosno dozvoli razvoj tokom sezone svom drugom timu. Ferarijev motor u dobrom delu šampionata neće biti slaba tačka ali kako sezona bude odmicala, pitanje je koliko će moći da parira rivalima čije će agregati biti u konstantom razvoju. U svakom slučaju bodovi neće biti problem, a optimističniji pratioci i ljubitelji ovog tima nadaju se i podijumima.\nVozački sastav: Felipe Nasr, Markus Erikson\n"Najžilaviji" tim, koji uspeva da opstane preko dvadeset i više godina u Formuli 1 počinje još jednu neizvesnu sezonu. Reklo bi se da je sve tu, Ferarijev pogon uparen sa šasijom C35, talentovani vozači i neophodna infrastruktura. Ipak, kao i u Fors Indiji finansije su problematične ali ovo nije prvi put da se ovaj tim suočava sa takvom situacijom. Iako su napravljeni dodatni sponzorsk ugovori, stari dugovi pritiskaju Zauber, te je plata za februar kasnila. Moniša Kalterbon se nada da će martovske zarade biti isplaćene u uobičajenom roku, kao i da će se priliv sredstava stabilizovati. Nakon Džejmsa Kija i Mark Smit, doskorašnji tehnički direktor, napustio je tim nakon samo devet meseci rada na toj funkciji. Međutim, to i nije neki problem za Zauber koji je nakon odlaska Kija 2012-e sve do nedavno bio bez rukovodioca na tom položaju. Rezultati testova pokazuju da je C35 brži od Manora i Hasa, ali je već na samom stzartu iza Meklarena, što je svakako pokazatelj koji treba da zabrinjava ljude u Hinvilu. Na ovakve performanse svakako je uticalo i kašnjenjne na prvi test, odnosno nedovoljan broj pređenih kilometra. Bodovi ne bi trebalo da budu problem ali značajni rezultati svakako će biti teško ostvarivi sa ovakvim razvojem situacije na polju finansija.\nVozački sastav: Fernando Alonso, Dženson Baton\nTim iz Vokinga u sezonu ulazi dosta spremnije. MP4-31 napravio je više kilometara prvog dana od onoga što su prošle godine mogli za nekoliko dana, pa se tim mogao fokusirati i na razvoj aero paketa. Brzina na pravcu još uvek predstavlja problem ali je zaostatak ove godine znatno manji. Kroz mapiranje motora Honda bi trebala dodati još 30KS za trku u Australiji, a razvoj čitavog paketa je u blagom zaostatku. Meklaren je uspeo i da obnovi neke sponzorske ugovore, mada im još uvek fali generalni sponzor. Josuhisa Arai platio je ceh u Hondi zbog prošlogodišnjeg debakla, tako da je na njegovom mestu sada Jusuke Hasegava. Alonso i Baton očekuju ulaske u završnicu kvalifikacija, kao i redovne bodove. Penjanje na neko od mesta na podijumu bilo bi ravno osvajanju šampionata.\nVozački sastav: Rio Harjanto, Paskal Verlajn\nZa Manor bi ova sezona trebalo da bude prvi korak u pozicioniranju na mesto redovnijeg osvajača bodova, odnosno raskid sa istorijom tima koji popunjava grid. Bolid MRT05 potpuno je nov, ili bolje reći unapređeni koncept prošlogodišnje Marusije koja nikada nije ugledala svetlost dana uz naravno dodatnu doradu kako bi se ugradio Mercedesov pogon umesto Ferarijevog koji je korišćen do sada. Zaostatak za vodećim timovima je znatno manji tako da bi tim mogao da nastavi na Bjankijevom temelju i doda u svoju biografiju još neki bod ove sezone. Vozački sastav Verlajn - Harjanto svakako nije najslabija karika ali neiskustvo debitanata će u predstojećoj sezoni biti naplaćeno. Harjanto je svoje mesto osigurao dovođenjem sponzora Pertamina, dok je Verlajn došao u paketu sa motorima Marcedesa. Upravo bi ta činjenica mogla da osigura stabinost timu jer je Mercedesu, kao i Red Bulu i Ferariju, svakako potreban "B" tim u koji bi mogao smeštati svoje talente koji su u fazi razvoja, a za koje nema mesta u fabričkom timu.\nHas - Ferari\nVozački sastav: Roman Grožan, Esteban Gutijerez\nDebitantska ekipa usko je povezana sa Ferarijem. Bolid VF-16 usko je razvijan sa Ferarijem koji isporučuje celokupan pogon. Tim nema probleme da brzo izradi nadogradnje jer im je osnovna delatnost izrada CNC mašina i alata od kojih se dobar deo koristi za izradu delova bolida. Ono što može biti problem je uhodavanje tima u prvoj godini takmičenja, kao i kapaciteti tima po pitanju inženjera i ljudi koji izrađuju nove delove i nadogradnju. Primetan je i izostanak sponzora ali u Hasu kažu da je dovoljno što reklamiraju sami sebe, te da će ugovori doći tokom vremena. Grožan i Gutijerez svakako su iskusni vozači i znatno će doprineti da se debitantski problemi što bezbolnije prevaziđu. Tim se nada redovnom osvajanju bodova, a da li će u tome uspeti saznaćemo ovog vikenda u Australiji.\nKalendar bi trebao biti konačan, a i pred ovu sezonu, kao i obično, govorilo se o ukidanju pojedinih trka. Najčešće pominjana za izostajnje je staza u Ostinu kao i legendarna Monca.\nZa sada su sve trke u kalendaru, a ako dođe do nekih izmena, kalendar će biti ažužuriran kako bi odgovarao trenutnom stanju.\nKalendar Velikih nagrada/staza za šampionat Formule 1 2016. godine:\n1.VN Australije - Melburn Park, 20. mart\n2.VN Bahreina - Sakhir, 3. april\n3.VN Kine - Šangaj, 17. april\n4.VN Rusije - Soči, 1. maj\n5.VN Španije - Katalunja, 15. maj\n6.VN Monaka - Monte Karlo, 29. maj\n7.VN Kanade - Žil Vilnev, 12. jun\n8.VN Evrope - Baku, 19. jun\n9.VN Austrije - Red Bul Ring, 3. jul\n10.VN Velike Britanije- Silverston, 10. jul\n11.VN Mađarske - Hungaroring, 24. jul\n12.VN Nemačke - Hokenhajm, 31. jul\n13.VN Belgije - Spa-Frankošamp, 28. avgust\n14.VN Italije - Monca, 4. septembar\n15.VN Singapura - Marina Bej, 18. septembar\n16.VN Malezije - Sepang, 2. oktobar\n17.VN Japana - Suzuka, 9. oktobar\n18.VN SAD - Staze Amerike, 23. oktobar\n19.VN Meksika - Ermanos Rodrigez, 30. oktobar\n20.VN Brazila - Autodrom Hoze Karlos Pače, 13. novembar\n21.VN Abu Dabija - Jas Marina, 27. novembar


"Žisel" od 7. avgusta - ePancevo\nFestival dokumentarnog filma o životu na selu – „Žisel“ biće organizovan i ove godine u Omoljici 50. jubilarni put, 7. 8. i 9. avgusta. Ipak, Festival će se ove godine razlikovati zbog epidemije korona virusa.\nNikola Đukanović, direktor Doma kulture u Omoljici kaže da ove godine nisu u situaciji da organizuju festival kako je planirano zbog pandemije virusa korona.\nPo preporuci Ministarstva za kulturu i Vlade Republike Srbije na snazi je zabrana okupljanja. Festival ćemo održati u nekoj formi, kako ne bismo prekidali tradiciju održavanja „Žisela“, koji je do sada svih 49 godina organizovan bez prekida. Odradili smo žiriranje svih pristiglih radova i na filmski i na fotografski deo festivala, kontaktirali smo nagrađene autore. Novčani deo nagrade će im biti uručen uplatom na žiro račun, a zahvalnice i diplome ćemo im poslati na mejl dok se ne budu stekli uslovi da možemo i zvanično da im uručimo plakete i diplome i održimo filmske projekcije, najavio je Nikola Đukanović.\nU pratećem delu festivala biće otvorene izložbe 6 autora, a biće izloženo i više od 500 fotografija koje će posetioci moći da vide u festivalskim danima.\nPrilikom obilaska izložbi poštovaće se preporuke Kriznog štaba, biće ograničen broj ljudi u Galeriji odnosno najviše petoro ljudi moći će istovremeno da boravi u prostoru, a posetioci će morati da nose maske i rukavice i obiđu izložbe, objasnio je Đukanović.\nOn je istakao da mu je posebno drago što se sa teritorije Pančeva pojavljuju novi mladi stvaraoci, pre svega zahvaljući Filmskoj školi pri Regionalnom centru za talente „Mihajlo Pupin“. Upravo polaznice Centra za talente osvojile su tri nagrade: Grad Pri festivala i Zlatni suncokret, kao i nagradu za najbolju režiju.\nČlanovi žirija koji je odlučivao o dobitnicima nagrada radio je u sastavu: Vladimir Anđelković, predsednik Centra amaterskog filma Srbije, dr Marko Stojanović, muzejski savetnik u Etnografskom muzeju u Beogradu i Đurica Jovanov, dugogodišnji direktor Doma kulture Omoljica i organizator festivala “Žisel“.


neki malo drugačiji ljudi – Tanjin Blog\nneki malo drugačiji ljudi\n14. februara 2021. / 0 komentara\nPrepoznajem ih odmah kad udju… divlje, zakopčane ljude… ljute ili svedene, opake ili mirne ali nepotkupljive… one što su sve videli i svuda bili, svašta prošli, doživeli i preživeli… što su sve saznali na najteži način i nije im više do znanja… a nije da su to hteli, i nije da su to birali – put je birao njih.\nNe treba se igrati igara sa njima… neranjivi su na način onih koji više nemaju prostora za nove ožiljke… ništa ne možete da uzmete onima koji znaju da nemaju, koji su bili u srcu vaše noćne more i vratili se odatle živi… došli sa strašnog mesta, večno promenjeni ali živi, a samo se to računa… otporni su na svaku manipulaciju i nemojte to probati sa njima.\nNisu oni uvek upadljivi, nekad su naizgled najobičniji od svih koje znate, dok im se ne zagledate u oči, samo su svoje prilagodjavanje platili opranim eritrocitima i ne veruju više u bajke… ni u istinu ne veruju previše… oni nemaju autoritete.\nNemojte im pričati priče, nemojte im soliti pamet… ako niste spremni za čistu istinu ne traćite ni vaše ni njihovo vreme… jer stari su kao vreme lično i nije da im je zbog toga drago i nije da su to hteli… za njih ste pročitana knjiga i zato pazite šta piše na vašim stranicama jer oni mogu da pročitaju i poglavlja koja još niste napisali i ne znate da slede.\nOni su ljudi sa darom/prokletstvom koji nose dok su drugi lepi… ili, na primer, pevaju lepo… i kada ih pogledate u oči videćete da tamo ima nekog ko gleda u vas, istinski gleda i to neka vam ne bude prodorno nego duboko… nudi vam se uzak put, puteljak… ako želite da sa njima razgovarate, da njima pomognete ostavite sve što znate na obali i bez ičega na sebi skočite u vodu… samo duša na dušu, čovek na čoveka.\nSamo tako i nikako drugačije… ni zbog sebe, ni zbog njih.


I dalje traje borba za bračni par iz Studenice - Zebra\nSpasioci i dalje nemaju način da dođu do ugrožene porodice nadomak Studenice, meštani traže helikopter\nUsled obilnih padavina, Studenički kraj je potpuno pod vodom, a jedna porodica je od jutarnih časova zarobljena svojoj kući. Spasioci i vatrogasci se bore da spasu bračni par iz Mlanče, pre nego što bujica vode ne zahvati kuću, budući da se usled velike količine vode, trenutno nalazi na sredini reke Studenice, koja je prema rečima jednog od meštana, na pojedinim mestima narasla i do deset puta.\nPrema rečima meštana, vatrogasci i spasioci su pokušali da priđu kući u više navrata, uz pomoć spasilačkih čamaca, pa i sajli. Međutim, zbog nezapamćene brzine vode i nepristupačnosti terena nisu uspeli da priđu zarobljenom bračnom paru. Meštani se nadaju da će uskoro nadležni poslati helikopter, koji bi pomogao da se bračni par izvuče iz pomahnitale reke.\nOno što posebno zabrinjava meštane, jeste činjenica da kiša u celom Studeničkom kraju ne prestsaje, već pada sve jačim intenzitetom. Onemogućeno je snabdevanje električne energije, a putevi do pojedinih ušćanskih sela odsečeni od sveta. Duž cele Ibarske magistrale nalaze se klizišta, a poplavljenji su i objekti za proizvodnju Odmenjske vode.


Saradnja Poliexa i Metalurško tehnološkog fakulteta – Poliex\nMetalurško tehnološki fakultet je u petak, 16. februara 2018. godine, posjetili predstavnici Hemijske industrije „POLIEX“ a.d. Berane, izvršni direktor Slavko Vujisić i glavni tehnolog Živko Andrić.\nU konstruktivnom razgovoru, prepoznate su mogućnosti saradnje na praktičnoj obuci studenata, programskom opredjeljenju magistarskih i doktorskih teza prema potrebama POLIEX-a, mogućnost zapošljavanja, kao i stipendiranja svršenih studenata MTF-a.\nPored toga, prepoznata je i mogućnost zajedničkoh konkurisanja na naučne fondove i dogovorene aktivnosti tim povodom.\nHemijska industrija POLIEX, Berane je prepoznata kao firma koja će ući u spisak nastavnih baza MTF-a. U cilju promocije kompanije i njenog rada, studentima MTF-a će biti održana promocija kompanije i njenog programskog opredjeljenja naročito u domenu namjenske hemije i proizvodnje perhlorata.\nNakon prezentacije, biće organizovana posjeta kompaniji, tokom koje će biti potpisan i ugovor o praktičnoj nastavi studenata MTF-a u pogonima POLIEX-a . Predstavnici kompanije su naglasili potrebu za specijalizovanim kadrovima, tako da će studentima biti predstavljene mogućnosti zapošljavanja, a i stipendiranja odredjenog broja najboljih. U razgovoru je prepoznata i potvrđena obostrana spremnost na saradnju u obuci studenata, ali i u transferu znanja za potrebe tržišta.


Američki armijski general Austin S. Miller, glavnokomandujući američkih snaga u Afganistanu, razgovara sa novinarima u sjedištu misije u Kabulu, Afganistan, 29. juni 2021.\nGlavnokomandujući američkih snaga u ratu u Afganistanu, general Austin "Scott" Miller, u ponedjeljak predaje dužnost, najavili su američki zvaničnici, u simboličnom završetku najdužeg američkog sukoba, iako talibanski pobunjenici sve više napreduju na terenu.\nŠef američke Centralne komande (CENTCOM), general Frank McKenzie, doputovao je u Kabul da preuzme komandu nad preostalim snagama tokom "kratke" ceremonije koja će sadržati i predaju američke zastave, izjavio je za Glas Amerike jedan zvaničnik Pentagona.\nPovlačenje je obavljeno "više od 90 posto", prema američkoj Centralnoj komandi. Veći dio američkih vojnika je napustio zemlju, prebačen je i veći dio opreme, a manje od hiljadu vojnika ostaje da štiti američku ambasadu i pomaže u obezbjeđivanju međunarodnog aerodroma u Kabulu.\nAfganistansko bezbjednosno osoblje čuva put za vrijeme sukoba između afganistanskih snaga bezbjednosti i talibanskih boraca u zapadnom gradu Kala-i-No, glavnom gradu provincij Bagdis, 7. jula 2021.\nMcKenzie već rukovodi američkim vojnim operacijama u Afganistanu i nekoliko susjednih zemalja kao šef CENTCOM-a i nastaviće taj posao iz svog štaba u SAD dok će admiral Peter Vasely pomoći u nadgledanju misije na terenu.\nAustin Miller će postati posljednji američki general sa četiri zvjezdice na terenu u Afganistanu na ceremoniji u Kabulu, koja se održava prije formalnog kraja vojne misije 31. augusta, što je datum koji je predsjednik SAD Joe Biden odredio u želji da izvuče Amerikance iz dvije decenije dugog rata.\nIako ceremonija može pružiti nekakav osjećaj završetka za američke veterane koji su služili u Afganistanu, nejasno je da li će uspjeti da uvjeri afganistansku vladu koju Zapad podržava, pošto su talibani ofanzivama ostvarili kontrolu nad većom teritorijom nego u bilo kom trenutku od sukob je počeo.


Švedska još bez nove vlade - Svet - Dnevni list Danas\nPočetna » Svet » Švedska još bez nove vlade\nŠvedska još bez nove vlade\n– Predsednik švedskog parlamenta Andreas Norlen rekao je da do kraja godine neće biti novih pokušaja za formiranje nove vlade, posle više od tri meseca političke blokade nakon izbora.\n0Piše: Beta - AP 19. decembra 2018. 20.30\nNorlen je rekao da će u januaru biti dva nova pokušaja za formiranje vlade posle čega, prema švedskom ustavu, moraju biti raspisani izbori. On je rekao da lideri dve najveće partije i dalje imaju mogućnost da obrazuju vladu.\nNa izborima 9. septembra nije bilo pobedničke većine budući da su stranke levice i blok desnog centra dobili po oko 40 odsto glava, pa su vođeni višemesečni složeni pregovori o vladajućoj koaliciji. Svi pokušaji da se obrazuje vlada prošli su bez antiimigrantske partije Švedske demokrate. Druge stranke su odbile da sarađuju s njom uprkos tome što je završila na trećem mestu sa 17,5 odsto glasova.


Prvi proizvođač automobila koji će da koristi gotovo potpuno bežični sistem upravljanja baterijama za serijske električne automobile biće General Motors.\nNova tehnologija omogućiće uravnoteženje hemijskog sastava pojedinih grupa baterijskih ćelija radi optimalnih performansi. Omogućava i proveru stanja baterije u realnom vremenu i preusmeravanje mreže modula i senzora po potrebi kako bi se održalo zdravlje baterije tokom veka trajanja automobila.\nBežični sistem može da poveća kapacitet baterije smanjenjem težine automobila i da stvori dodatni prostor za više baterija. Sistem takođe nudi jedinstvenu mogućnost prenamene baterije za recikliranje. Kada se kapacitet bežičnih baterija smanji i one više ne pružaju optimalne performanse automobila, ali i dalje funkcionišu kao stabilna napajanja, mogu da se kombinuju sa drugim bežičnim baterijama da bi se stvorili novi generatori energije.


RTS :: Tači: Ne postoji razlog za spektakularna hapšenja\nPolitika Tači: Ne postoji razlog za spektakularna hapšenja\npetak, 25. sep 2020, 20:19 -> 20:54\nKosovski predsednik Hašim Tači ocenio je da ne postoji nijedan razlog za spektakularnim ekspedicijama ili akcijama međunarodne policije i da mora da se poštuje integritet i dostojanstvo svakog građanina.\nHašim Tači je nakon današnjih hapšenja Hisnija Gucatija i Nasima Haradinaja rekao da "nijedan potencijalni okrivljeni neće pobeći od pravde i da ocenjuje da ne postoji nijedan razlog za spektakularnim ekspedicijama ili akcijama". Dodao je da se "integritet i dostojanstvo svakog građanina mora poštovati".\n"Nijedan potencijalni okrivljeni neće pobeći od pravde. Stoga ocenjujem da ne postoji nijedan razlog za spektakularnim ekspedicijama ili akcijama. A integritet i dostojanstvo svakog građanina se mora poštovati", saopštio je Tači nakon hapšenja veterana bivše OVK u Prištini.\n"Jasno je da se traži međusobna saradnja u skladu sa zakonodavstvom kojim su osnovane Specijalizovane komore. Ova specijalna pravda je obavezna da se drži i da deluje u okviru kosovskog ustava i da poštuje prava svih", tvrdi Tači, protiv koga je takođe napisana optužnica u Haškom sudu.\nIstakao je da je "curenje" dokumenata "ugrozilo legitimitet suda u očima građana, oštetilo je sliku države Kosovo i prava potencijalnih okrivljenih, a da je objavljivanje ovih dokumenata je bilo neprihvatljivo".\n"Veterani OVK su uzvišena vrednost otpora i našeg pokreta za slobodu i nezavisnost. Nijedna zamka koju je bilo ko postavio, neće staviti Kosovo na suprotnu stranu pravde", dodaje kosovski predsednik.\nOn smatra da "ceo svet zna da je Kosovo bilo žrtva i da su se OVK i ceo kosovski narod suočili sa genocidom i etničkim čišćenjem".\n"Kosovo je uvek bilo i biće na strani istine, saradnje, pravde i međunarodnog prava, opredeljeno za izgradnju demokratske, pravne i multietničke države, otadžbine svih njegovih građana. To je volja građana Kosova i posvećenost institucija države Kosovo", zaključio je Tači.


Javni poziv za ERAZMUS+ razmjenu studenata AGGF-a\n09.04.2021. Stipendije i programiUniverzitet u Banjoj Luci\nU okviru ERAZMUS+ programa – kreditna razmjena – raspisan je konkurs za razmjenu studenata na sljedećim univerzitetima: • Univerzitet u Veneciji (Università Iuav di Venezia) • Tehnički univerzitet Brno (Brno University of Technology) Više i...\n08.04.2021. Izbori u zvanjaEkonomski fakultet\nIzvještaj Komisije o prijavljenim kandidatima za izbor u zvanje za užu naučnu oblast Statistička analiza Milica Marić\nIzvještaj o ocjeni podobnosti teme, kandidata i mentora za izradu doktorske disertacije kandidata mr Snežane Vujnić\n07.04.2021. DoktoratiEkonomski fakultet\n06.04.2021. Stipendije i programiUniverzitet u Banjoj Luci\nVlada Republike Indonezije otvorila je konkurs za Kemitran Negara Berkembang stipendije. Stipendije su namijenjene za kandidate iz zemalja u razvoju, od čega je ukupno dostupno 10 stipendija za osnovne studije, 180 stipendija za master studije i 10 st...\nIzvještaj o ocjeni urađene doktorske disertacije kandidata mr Alme Halilčević-Terzić\nIvještaj o ocjeni urađene doktorske disertacije kandidata mr Bojana Kozomare


Preminuo Lenart Johanson - Sportska centrala\nPreminuo Lenart Johanson\n5 jun 2019. 10:31\nBivši predsednik UEFA Lenart Johanson umro je u 89. godini, saopšteno je u sredu. Fudbalski savez Švedske naveo je da je Johanson umro u utorak posle kraće bolesti.\nJohanson je za 17 godina na čelu UEFA bio najzaslužniji za osnivanje Lige šampiona.\n– Lenart Johanson je bio naš najveći međunarodni fudbalski lider svih vremena, nijedan Šveđanin nije imao sličan uticaj u svetu fudbala. Njega su poštovali kao predsednika UEFA i potpredsednika FIFA, njegovo liderstvo izazvalo je divljenje širom sveta – navodi se u saopštenju FS Švedske, prenosi agencija Beta.\nJohanson je od 1990. do 2007. godine bio na čelu UEFA, sve dok ga na predsedničkim izborima nije pobedio Mišel Platini. Johanson je tada izabran za počasnog predsednika evropske kuće fudbala.\nOn je bio i potpredsednik FIFA, a 1998. godine izgubio je na izborima za predsednika od Sepa Blatera. Blater je odbacio navode da je kupio glasove, a njih dvojica se posle toga više nikada nisu videli.\nJohanson je rekao da je najponosniji na stvaranje Lige šampiona, koja je zamenila Kup šampiona i da je to njegovo najveće dostignuće u UEFA. Liga šampiona je postala najunosnije i najprestižnije takmičenje, a proširena je u odnosu na prethodno takmičenje jer su mogli da učestvuju i klubovi koji nisu šampioni.\n– To je najveće takmičenje za fudbalske klubove, koje se gleda širom sveta. Poslali smo je u 200 zemalja, a kada čujete fudbalere da pričaju o budućnosti, uvek kažu: “Voleo bih da igram u finalu Lige šampiona” – rekao je Johanson za Asošiejted pres 2010. godine.\nRođen u Stokholmu, Johanson je uvek ostao veran svom klubu AIK, čiji je bio predsednik od 1967. do 1980. godine. On je prošao kroz sve rangove Fudbalskog saveza Švedske, čiji je bio predsednik, pre nego što je došao na čelo UEFA 1990. godine.


VW navodno neće učestvovati na Sajmu automobila u Parizu?! - Zvanično odustalo osam kompanija\nZvanično odustalo osam kompanija:\nVW navodno neće učestvovati na Sajmu automobila u Parizu?!\nAko se navodi da kompanija Volkswagen neće učestvovati na Sajmu automobila u Parizu ove godine, biće to deveti proizvođač koji će preskočiti ovaj veliki događaj koji se održava na svake dve godine.\nNaime, na internetu su se pojavile vesti o tome da kompanija Volkswagen neće učestvovati na Sajmu automobila u Parizu ove godine. Sajam u Parizu se organizuje na svake dve godine u „gradu svetlosti“.\nUmesto toga, Volkswagen će najverovatnije u tom periodu održati niz manjih, individualnih prezentacija i test vožnji u Parizu, kako bi promovisao svoje nove modele.\nIako to znači da matični brend grupacije Volkswagen neće biti deo sajma, drugi brendovi čiji je vlasnik ta grupacija, poput Škode, SEATa, Audija i Porschea će imati svoje izložbene prostor na Sajmu u „gradu svetlosti“, dok Bentley i Bugatti nisu zvanično potvrdili planove o učešću.\nAko se ovo ispostavi tačnim, Volkswagen će biti deveti proizvođač automobila koji će „preskočiti“ jedan od tri velika međunarodna sajma automobila u Evropi. Pre njega, kompanije Ford, Infiniti, Mazda, Mitsubishi, Nissan, Opel, Subaru i Volvo su otkazale učešće.\nTakođe, ni FCA grupacija nije potvrdila svoje prisustvo, dok će tamo sigurno biti brendovi Citroen, Hyundai, Jaguar, Kia, Land Rover, Lexus, Mercedes-Benz, Peugeot, Smart, Suzuki i Toyota.\nOva vest stigla je samo nekoliko dana nakon izjave kompanije Audi da neće učestvovati na Sajmu automobila u Detroitu, gde neće učestvovati ni njeni najveći rivali, BMW i Mercedes.\nIzvor: Autoactu.com preko Automarket.ro\nPromocija: VW Touareg stigao pred publiku i kupce u Srbiji\nNova perjanica kompanije u SUV segmentu:\nAudi počeo sa promotivnom ofanzivom za model Q8\nAriel Atom protiv Audi RS6\nAjd nek neko objasni zašto nema vijesti da vw povlači 400 000 auta ( a bmw 300 k)? A bila vijest\nO curenju vode kod Stelvia.\n@don,trebao si do sada vec da shvatis zbog cega nema tih vesti,jer je ovo Balkan!!


„Valv“ izbacuje novi operativni sistem!\nNaslov: „Valv“ izbacuje novi operativni sistem! Sre 25 Sep - 0:14\nPazite se „Soni“ i „Majkrosoft“, stiže „Valv“! Ta kompanija planira da konkuriše novoj generaciji konzola izbacivanjem novog operativnog sistema koji će omogućavati desktop računarima da igrački sadržaj prebace na televizore.\nBitka za kontrolu zabavnog sadržaja u dnevnoj sobi se zahuktava, a igračkim konzolama kao dominantnom vidu tehnološke zabave možda je odzvonilo. Kompanija „Valv“ odlučila je da umeša prste i izbaci novi operativni sistem na bazi Linuksa namenjenog desktop računarima.\nOperativni sistem je dizajniran oko njihove igračke distribucione službe Stim (para) i omogućava pristup za više od 2.000 igračkih naslova.\nOno što je posebno kod novog operativnog sistema jeste što omogućava da korisnici računara „strimuju“ igre na televizijski ekran u svojoj kući, koji je najčešće mnogo veći od kompjuterskog monitora.\nVeća površina televizijskog ekrana će, kako se nadaju u „Valvu“, doprineti da više ljudi, umesto do sada jednog, uživa u nekoj igrici.\nPotez „Valva“ direktno je uperen protiv igračkih konzola, i džinova poput „Sonija“ i „Majkrosofta“, pošto su one dosad jedine pružale mogućnost igranja video-igara na velikim televizijskim ekranima.\n„Dok smo radili na rešenju da Stim prebacimo u dnevnu sobu, došli smo do zaključka da je za naše korisnike najbolje da razvijemo operativni sistem baziran na našoj igračkoj službi“, navode iz „Valva“.\nIz te kompanije poručuju da Stim operativni sistem koristi izuzetno stabilnu arhitekturu Linuksa da zabavni sadržaj video-igara prenese na veliki ekran.\nNovi operativni sistem biće besplatan i moći će da se „skine“ sa interneta.\n„Valv“ ide i korak dalje\nPrijatelji i članovi porodice će takođe moći da razmenjuju igre jedni sa drugima preko svojih naloga ili da ih igraju naizmenično.\n„Valv“ ne staje tu. Poručuje da radi na tome da preko Stim operativnog sistema pored igračkog, na veliki televizijski ekran, omogući prebacivanje muzičkog i video sadržaja.\nOsnivač „Valva“ Gejb Njuel otvoreno je napao „Majkrosoftov“ Windows 8 operativni sistem, nazivajući ga katastrofom, zato što, po uzoru na „Eplovu“ prodavnicu, obezbeđuje svojim korisnicima posebnu digitalnu igračku službu.\nNjuel je istakao da bi ovaj, potencijalno, monopolistički potez mogao da drastično utiče na proizvođače desktop računara i mnoge od njih izbaci iz posla.\nSa druge strane, Stim operativni sistem je sličan „Guglovoj“ ideji za Android, jer služi kao grubi nacrt koji proizvođači hardvera i krajnji korisnici mogu da prilagođavaju svojim potrebama.\n„Valvova“ igračka služba Stim trenutno ima više od 50 miliona korisnika i najveća je usluga tog tipa u svetu.